qundao/data-zh-poetry huggingface dataset:
疏影六首·其六
作者：蒋敦复
朝代：清

佳人乍别。正画屏瘦影，幽艳如雪。检取花名，重唤花魂，著手便描画活。无多颜色销凝处，祗留与、素心人说。笑东风、秾李夭桃，几许冶春消歇。谁写灵均古怨，沅湘望一带，香草天阔。不道空山，也感流年、愁赠将离时节。残枝剩叶飘零蒂，更弹入、琴丝凄绝。问销寒、九九胭脂，可似玉梅风骨。
疏影六首·其四
作者：蒋敦复
朝代：清

红珠翠羽。记搴来并坐，楼上听雨。宝蒜垂垂，莲漏沈沈，蜡烛明明无语。春风摇荡春云热，只此际、魂销先许。怕夜来、尚怯轻寒，睡足海棠娇护。刚破梅花冷梦，算香衾又负，芳事多阻。似怨檀奴，悄未周防，一点银蟾遥妒。芙蓉四壁秋波绕，但莫放、鸳鸯飞去。想佩环、缥缈非耶，怅望碧纱成雾。
碧玉箫
作者：蒋敦复
朝代：清

嫩水生烟，柔乡倚玉。聪明也要胜秾福。开瘦菱花，鬓影销愁绿。云海相思，华年未嫁，娇藏可有黄金屋。芳草无言，翠袖寒空谷。
红情三首
作者：蒋敦复
朝代：清

淡妆浓抹。甚瘦琼尚带，一痕残雪。浅薄东风，却恐铅华易衰歇。珍重芳心未变，千里梦、故人轻别。看冻雨、洒遍胭脂，清韵更愁绝。炉爇。火初活。荡玉女酒魂，沁入花骨，海珊夜折。笑嚼流霞弄明月。歌罢双声绛树，骑紫凤归来瑶阙。漫寂寞、空自赋、广平冷铁。自君之出，便海棠嫁了，都无人惜。低罨画阑，一角斜阳半明灭。剩有芳心未死，啼残泪、鹃痕空湿。看日暮、绮散余霞，催送晚潮急。萧瑟。古墙侧。付几点冷烟，土花凄碧。玉人叹息。寂莫朱颜也非昔。难写愁香二月。蕉萃甚胭脂狼藉。化蝶梦、空自怨、宝裙坏色。梦为蛱蝶。尽此生消受，名花怜惜。一点红情，除是文鸳许相识。絮尽春愁燕子，待忘了、都还成忆。怕凉雨、飞上冰弦，波际碧云湿。小立。画屏侧。想罗帕旧题，肠断词客。莲房露滴。翠盖亭亭覆双翼。多少瑶京清怨，算只有、桃鬟知得。记昨夜、帘幕静，玉人擪笛。
红情三首·其一
作者：蒋敦复
朝代：清

淡妆浓抹。甚瘦琼尚带，一痕残雪。浅薄东风，却恐铅华易衰歇。珍重芳心未变，千里梦、故人轻别。看冻雨、洒遍胭脂，清韵更愁绝。炉爇。火初活。荡玉女酒魂，沁入花骨，海珊夜折。笑嚼流霞弄明月。歌罢双声绛树，骑紫凤归来瑶阙。漫寂寞、空自赋、广平冷铁。
红情三首·其三
作者：蒋敦复
朝代：清

梦为蛱蝶。尽此生消受，名花怜惜。一点红情，除是文鸳许相识。絮尽春愁燕子，待忘了、都还成忆。怕凉雨、飞上冰弦，波际碧云湿。小立。画屏侧。想罗帕旧题，肠断词客。莲房露滴。翠盖亭亭覆双翼。多少瑶京清怨，算只有、桃鬟知得。记昨夜、帘幕静，玉人擪笛。
红情三首·其二
作者：蒋敦复
朝代：清

自君之出，便海棠嫁了，都无人惜。低罨画阑，一角斜阳半明灭。剩有芳心未死，啼残泪、鹃痕空湿。看日暮、绮散余霞，催送晚潮急。萧瑟。古墙侧。付几点冷烟，土花凄碧。玉人叹息。寂莫朱颜也非昔。难写愁香二月。蕉萃甚胭脂狼藉。化蝶梦、空自怨、宝裙坏色。
绛都春二首
作者：蒋敦复
朝代：清

清明近也。恁满天丝雨，犹做轻寒。伫念翠楼，一春愁绪不曾闲。远山欲画心情懒。素娥眉，又难弯。绿揩莺背，红飘蝶粉，泪湿香兰。怊怅。湘帘不卷，但沈沈、梦影漠漠烟痕。瘦尽海棠，能消几个冷黄昏。春归未抵相思远。断魂莫化啼鹃。奈何天里东风，那日倚阑。红闺翠线。但绣得病鸳，青鸾天远。怕听好音，两两春禽鸣春苑。阑干万里东风怨。剩一把、杨丝零乱。杏花飞后，归来燕子，谢家庭院。曾见。银蕤冷锁，锦鞯暗、下叩琼扉葱茜。梦浅恨深，啼轻花心流莺换。从今妾面羞郎面。奈重睹、柔肠先转。瘦人天气愔愔，画檐昼暖。
绛都春二首·其一
作者：蒋敦复
朝代：清

清明近也。恁满天丝雨，犹做轻寒。伫念翠楼，一春愁绪不曾闲。远山欲画心情懒。素娥眉，又难弯。绿揩莺背，红飘蝶粉，泪湿香兰。怊怅。湘帘不卷，但沈沈、梦影漠漠烟痕。瘦尽海棠，能消几个冷黄昏。春归未抵相思远。断魂莫化啼鹃。奈何天里东风，那日倚阑。
绛都春二首·其二
作者：蒋敦复
朝代：清

红闺翠线。但绣得病鸳，青鸾天远。怕听好音，两两春禽鸣春苑。阑干万里东风怨。剩一把、杨丝零乱。杏花飞后，归来燕子，谢家庭院。曾见。银蕤冷锁，锦鞯暗、下叩琼扉葱茜。梦浅恨深，啼轻花心流莺换。从今妾面羞郎面。奈重睹、柔肠先转。瘦人天气愔愔，画檐昼暖。
绿意二首
作者：蒋敦复
朝代：清

烟霏雾结。拥宝钗十二，鬟影飘瞥。一梦罗浮，碎佩零珰，定有翠禽能说。萼华小谪瑶天渺。问几度、羊家风月。莫破瓜、负了芳年，粉镜晓妆犹怯。谁点石螺冷黛。瘦钿微、贴额刚近眉缬。羌笛横飞，珠泪盈盈，金谷坠烟销歇。佳人不见空延伫，想日暮、碧云初合。倚竹间、短袖天寒，还未绿阴时节。春空梦寂。又一帘翠羽，香绣苔迹。换了年韶，依旧伤心，怕过踏青时节。天涯不恨无芳草。恨去马、玉鞭飞疾。盼画堤、柳眼多情，只是少年堪惜。蘋迹丝风袅袅。縠纹起、绉水都似愁碧。天远青山，人远青楼，怅望暮云无色。罗窗便有销魂意，奈薄暝、絮烟堆积。待十年、杜牧重来，鬓影也应萧瑟。
绿意二首·其一
作者：蒋敦复
朝代：清

烟霏雾结。拥宝钗十二，鬟影飘瞥。一梦罗浮，碎佩零珰，定有翠禽能说。萼华小谪瑶天渺。问几度、羊家风月。莫破瓜、负了芳年，粉镜晓妆犹怯。谁点石螺冷黛。瘦钿微、贴额刚近眉缬。羌笛横飞，珠泪盈盈，金谷坠烟销歇。佳人不见空延伫，想日暮、碧云初合。倚竹间、短袖天寒，还未绿阴时节。
绿意二首·其二
作者：蒋敦复
朝代：清

春空梦寂。又一帘翠羽，香绣苔迹。换了年韶，依旧伤心，怕过踏青时节。天涯不恨无芳草。恨去马、玉鞭飞疾。盼画堤、柳眼多情，只是少年堪惜。蘋迹丝风袅袅。縠纹起、绉水都似愁碧。天远青山，人远青楼，怅望暮云无色。罗窗便有销魂意，奈薄暝、絮烟堆积。待十年、杜牧重来，鬓影也应萧瑟。
西子妆二首
作者：蒋敦复
朝代：清

梦草黏天，愁阴匝地，人比去年还瘦。眉山叠叠万千重，镇无聊、晚风吹皱。烟僝雨僽。有谁管、陌头杨柳。算春来，也亏他挨到，牡丹时候。凄凉彀。只是重帘，冷闭无清昼。今年燕子不归来，料双栖、画梁难又。天涯絮酒，深深种、他生红豆。暗销凝、烛泪铜盘渍透。著屐寻诗，拖筇入画，雁外一天秋思。螺峰叠叠峭生愁，古墙阴、乱虫声起。凉波影里。有几点、疏花摇曳。问西风，甚今年瘦得，垂杨如此。高楼外。岩桂青时，招隐人归矣。枯瓢只合挂松关，笑闲云、又飞尘世。吟怀料理。好携手、鸥盟鹭契。下斜阳、衣上空山冷翠。
西子妆二首·其一
作者：蒋敦复
朝代：清

梦草黏天，愁阴匝地，人比去年还瘦。眉山叠叠万千重，镇无聊、晚风吹皱。烟僝雨僽。有谁管、陌头杨柳。算春来，也亏他挨到，牡丹时候。凄凉彀。只是重帘，冷闭无清昼。今年燕子不归来，料双栖、画梁难又。天涯絮酒，深深种、他生红豆。暗销凝、烛泪铜盘渍透。
西子妆二首·其二
作者：蒋敦复
朝代：清

著屐寻诗，拖筇入画，雁外一天秋思。螺峰叠叠峭生愁，古墙阴、乱虫声起。凉波影里。有几点、疏花摇曳。问西风，甚今年瘦得，垂杨如此。高楼外。岩桂青时，招隐人归矣。枯瓢只合挂松关，笑闲云、又飞尘世。吟怀料理。好携手、鸥盟鹭契。下斜阳、衣上空山冷翠。
角招二首
作者：蒋敦复
朝代：清

万花暝。疏帘又荡湘烟，半堕蟾影。玉钗敲夜静。烛晕碎红，兰焰孤炯。香鬟怕整。恁独自、凄凉鸾镜。不怕伤春成病。但屈指未归人，莫高楼闲凭。谁省。黛螺怨凝。冰奁麝减，绣户侵菭径。五更风暗打，一角纹纱，吹开鸳帧。鹃啼梦醒。尽几许、离愁催迸。那是璚壶漏永。泪珠点滴齐飘，霜华冷。劝人瘦。秋来也、病腰可似疏柳。翠蛾描冷岫。几点黛愁，楼上纤手。芳华谢久。漫种得、山中兰亩。一夜湘江淼淼，恨羌笛不胜吹，望瑶京搔首。空有。画罗舞袖。银屏梦觉，临镜妆谁秀。凤钗欹枕溜。未了青春，伤心时候。衫痕检旧。怕不是、天涯中酒。那日清歌罢奏。最堪惜、月明前，花飞后。
角招二首·其一
作者：蒋敦复
朝代：清

万花暝。疏帘又荡湘烟，半堕蟾影。玉钗敲夜静。烛晕碎红，兰焰孤炯。香鬟怕整。恁独自、凄凉鸾镜。不怕伤春成病。但屈指未归人，莫高楼闲凭。谁省。黛螺怨凝。冰奁麝减，绣户侵菭径。五更风暗打，一角纹纱，吹开鸳帧。鹃啼梦醒。尽几许、离愁催迸。那是璚壶漏永。泪珠点滴齐飘，霜华冷。
角招二首·其二
作者：蒋敦复
朝代：清

劝人瘦。秋来也、病腰可似疏柳。翠蛾描冷岫。几点黛愁，楼上纤手。芳华谢久。漫种得、山中兰亩。一夜湘江淼淼，恨羌笛不胜吹，望瑶京搔首。空有。画罗舞袖。银屏梦觉，临镜妆谁秀。凤钗欹枕溜。未了青春，伤心时候。衫痕检旧。怕不是、天涯中酒。那日清歌罢奏。最堪惜、月明前，花飞后。
解语花二首
作者：蒋敦复
朝代：清

绡轻蘸梦，笛瘦黏愁，一片迷香雾。画堂银烛，春如海、脉脉此情不语。繁华易误。空占断、二分荒土。莫夜深、环佩人来，几点萧疏雨。谁省芳踪倦驻。散铢衣仙麝，瑶岛归路。玉笙吹彻，招难下、帝子碧云何处。珠帘卷去。还只恐、蝶欺蜂妒。恨别来、天上人间，早乱红无主。鹃红叫月，蝶翠沈烟，黄昏绣帘寂寂。晕颊微涡，似菱华、孤影晚妆犹湿。银屏浅约，微点染、胭脂冷色。铸就相思金滴滴，燕子偏衔得。佳人空掩素面，罗袖薄寒，春去怕端的。暮雨潇潇，问天公、怎忍海棠狼藉。华年锦瑟。啼老绿杨莺思窄。玉箸替、垂风露下，偷背兰釭立。
解语花二首·其一
作者：蒋敦复
朝代：清

绡轻蘸梦，笛瘦黏愁，一片迷香雾。画堂银烛，春如海、脉脉此情不语。繁华易误。空占断、二分荒土。莫夜深、环佩人来，几点萧疏雨。谁省芳踪倦驻。散铢衣仙麝，瑶岛归路。玉笙吹彻，招难下、帝子碧云何处。珠帘卷去。还只恐、蝶欺蜂妒。恨别来、天上人间，早乱红无主。
解语花二首·其二
作者：蒋敦复
朝代：清

鹃红叫月，蝶翠沈烟，黄昏绣帘寂寂。晕颊微涡，似菱华、孤影晚妆犹湿。银屏浅约，微点染、胭脂冷色。铸就相思金滴滴，燕子偏衔得。佳人空掩素面，罗袖薄寒，春去怕端的。暮雨潇潇，问天公、怎忍海棠狼藉。华年锦瑟。啼老绿杨莺思窄。玉箸替、垂风露下，偷背兰釭立。
高阳台四首
作者：蒋敦复
朝代：清

水碧湘裙，苔青画屧，一庵秋梦萧萧。燕子飞来，伤心怕问前朝。芳犀已抵千金重，秪怜才、两字魂销。带愁描、露叶娟花，廿五离骚。妆楼粉黛都销歇，听鱼山梵唱，夜雨无憀。三尺香坟，他时杯酒须浇。脂田一棱飘儿菜，峭西风、吹上寒潮。旧红桥、几树垂杨，几处琼箫。黛影横波，奁浪剪碧，题襟人在兰舟。今夕天涯，不知何处琼楼。犀钩淡似纤纤月，挂疏帘、又挂闲愁。倚秦篝、悄搯银檀，怕按梁州。无情画舸西风起，任萍花吹散，总是悠悠。冷落青衫，而今可说风流。芙蓉不作双鸳梦，恁凄凉、偏学眠鸥。记来游、如此江山，一曲悲秋。凤纸笺愁，鸾衾压梦，天涯几惯无憀。草草尊前，当时记得花朝。丁冬刚听琵琶语，恁春魂、一半先销。更何堪、楼上春人，江上春潮。人间祇有青衫泪，算红冰未化，红蜡都飘。万水千山，而今说甚迢遥。微波淼淼吹难起，劝西风、莫画离骚。尽疏灯、此夕凄凉，细雨芭蕉。碎玉成烟，零珠搁泪，青衫莫再多情。目送飞花，那堪鬓已星星。佳人命薄都肠断，有谁怜、薄福书生。最凄清、小阁银灯，小院银筝。中年我亦伤怀抱，尽哀丝豪竹，短驿长亭。一样工愁，天生名士倾城。潇潇暮雨疏疏柳，荡秋魂、又惹秋声。任飘零、孤负香衾，怕负香盟。
高阳台四首·其一
作者：蒋敦复
朝代：清

水碧湘裙，苔青画屧，一庵秋梦萧萧。燕子飞来，伤心怕问前朝。芳犀已抵千金重，秪怜才、两字魂销。带愁描、露叶娟花，廿五离骚。妆楼粉黛都销歇，听鱼山梵唱，夜雨无憀。三尺香坟，他时杯酒须浇。脂田一棱飘儿菜，峭西风、吹上寒潮。旧红桥、几树垂杨，几处琼箫。
高阳台四首·其三
作者：蒋敦复
朝代：清

凤纸笺愁，鸾衾压梦，天涯几惯无憀。草草尊前，当时记得花朝。丁冬刚听琵琶语，恁春魂、一半先销。更何堪、楼上春人，江上春潮。人间祇有青衫泪，算红冰未化，红蜡都飘。万水千山，而今说甚迢遥。微波淼淼吹难起，劝西风、莫画离骚。尽疏灯、此夕凄凉，细雨芭蕉。
高阳台四首·其二
作者：蒋敦复
朝代：清

黛影横波，奁浪剪碧，题襟人在兰舟。今夕天涯，不知何处琼楼。犀钩淡似纤纤月，挂疏帘、又挂闲愁。倚秦篝、悄搯银檀，怕按梁州。无情画舸西风起，任萍花吹散，总是悠悠。冷落青衫，而今可说风流。芙蓉不作双鸳梦，恁凄凉、偏学眠鸥。记来游、如此江山，一曲悲秋。
高阳台四首·其四
作者：蒋敦复
朝代：清

碎玉成烟，零珠搁泪，青衫莫再多情。目送飞花，那堪鬓已星星。佳人命薄都肠断，有谁怜、薄福书生。最凄清、小阁银灯，小院银筝。中年我亦伤怀抱，尽哀丝豪竹，短驿长亭。一样工愁，天生名士倾城。潇潇暮雨疏疏柳，荡秋魂、又惹秋声。任飘零、孤负香衾，怕负香盟。
鬓云松
作者：蒋敦复
朝代：清

鬓云松，香梦醒。红靠阑干，愁瘦春人影。漠漠苍烟松叶冷。待鹤归巢，小立瑶阶暝。翠苔衣，青石径。仙袂泠泠，暗里芳犀警。林下风高谁得并。啼鸟无声，花落空山静。
鹊桥仙二首
作者：蒋敦复
朝代：清

莺痴蝶瘦，兰啼蕙怨。珍重蜀鹃声劝。天涯日夜大江流，只量得、春愁一半。桃花门巷，梨花庭院。刻意伤春人倦。画堂南畔又东风，但尽日、红帘不卷。漏声宵永，钟声晓动，一枕愁鬟低拥。楚天云雨杳无踪，算未有、佳期入梦。花僝柳僽，燕欺莺弄，寄语那人珍重。绣衾两两覆鸳鸯，怕此夜、霜花欲冻。
鹊桥仙二首·其一
作者：蒋敦复
朝代：清

莺痴蝶瘦，兰啼蕙怨。珍重蜀鹃声劝。天涯日夜大江流，只量得、春愁一半。桃花门巷，梨花庭院。刻意伤春人倦。画堂南畔又东风，但尽日、红帘不卷。
鹊桥仙二首·其二
作者：蒋敦复
朝代：清

漏声宵永，钟声晓动，一枕愁鬟低拥。楚天云雨杳无踪，算未有、佳期入梦。花僝柳僽，燕欺莺弄，寄语那人珍重。绣衾两两覆鸳鸯，怕此夜、霜花欲冻。
齐天乐七首
作者：蒋敦复
朝代：清

杏梁燕去芳巢冷，佳人即今何在。草没朱门，尘封碧瓦，风雨绿纱窗坏。繁华易改。叹一梦成烟，万花如海。漫与云齐，迢迢西北暮愁外。满湖尚流粉水，瘦蛾都掩了，远岫凝黛。脂溢香销，妆台镜坠，十斛量珠难再。明蟾又挂。剩寂寂帘衣，玉钩敲碎。悄立星鬟，夜深摇翠佩。瑶波淡写湘妃怨，美人洞箫声起。霜籁泠泠，烟痕渺渺，一片碧山花外。幽怀漫寄。听低唱微云，袖双扶翠。惨绿垂杨，丝丝金缕画船舣。鲈乡便携俊侣。鸥边清事足，销尽罗绮。红烛填词，青楼侧帽，那许年芳如水。银湾影里。问何处琼楼，峭风仙佩。梦去罗浮，月明骑凤子。黄昏不怕愁难到。江湖可怜人老。雁背霜红，蛩边月白，有梦还乡应好。分携草草。记絮语商量，甚时归棹。明日长征，西风料峭破茸帽。消磨客中未尽，灯前频看剑，十载英抱。四海谁怜，千秋怅望，冷落人间休笑。相思又早。想纸阁轻寒，玉梅开了。待擘吟笺，远山添画稿。茫茫天上春如海，人间绮愁无数。璧月烟销，环花镜瘦，恩怨些些儿女。双鸳绣谱。怕颠倒因缘，注相思簿。难得今生，红丝两系尽仙侣。瑶台最怜小谪，恁华年锦瑟，短命黄土。纸样招魂，梅边写韵，薄福聪明都误。芳姿悄睹。想携手琼楼，夜深风露。淡墨重描，孤山寒细雨。青山那是无情物，斜阳自成今古。虎阜云荒，鹫峰石冷，添了碧苔无数。支筇好去。认越角吴根，野桥归路。茸帽蕉衫，水天凉影唤鸥渡。吟笺旧题古寺，红墙看一带，落叶如雨。古木阴围，寒泉响答，分付斋鱼粥鼓。江湖倦旅。看几度星霜，重重烟树。甚日来游，画中摇瘦掳。斜阳一带伤心碧，可怜美人名士。红板桥头，青溪渡日，寂寂珠帘花气。江湖倦矣。叹何处天涯，此时情味。怕有吟魂，白杨萧槭夜深起。双鬟祗今唱否，旗亭谁画壁，年少多丽。菜种瓢儿，钟沈萧寺，旧日王侯门第。离愁漫寄。有沅草湘花，魂销如水。回首南朝，蒋山留冷翠。黄昏怎会人言语，生憎画梁双燕。绿剪春痕，香栖瘦影，似说今年寒浅。商量几遍。记帘幕愔愔，那家庭院。旧日粱空，玳泥零落有谁管。重门又成闲阻，一襟分细雨，低诉芳钿。翠袖题笺，瑶钗寄泪，伫想桃花人面。年光未贱。但咒尽东风，落红难见。对语喃喃，絮愁和梦卷。
齐天乐七首·其一
作者：蒋敦复
朝代：清

杏梁燕去芳巢冷，佳人即今何在。草没朱门，尘封碧瓦，风雨绿纱窗坏。繁华易改。叹一梦成烟，万花如海。漫与云齐，迢迢西北暮愁外。满湖尚流粉水，瘦蛾都掩了，远岫凝黛。脂溢香销，妆台镜坠，十斛量珠难再。明蟾又挂。剩寂寂帘衣，玉钩敲碎。悄立星鬟，夜深摇翠佩。
齐天乐七首·其七
作者：蒋敦复
朝代：清

黄昏怎会人言语，生憎画梁双燕。绿剪春痕，香栖瘦影，似说今年寒浅。商量几遍。记帘幕愔愔，那家庭院。旧日粱空，玳泥零落有谁管。重门又成闲阻，一襟分细雨，低诉芳钿。翠袖题笺，瑶钗寄泪，伫想桃花人面。年光未贱。但咒尽东风，落红难见。对语喃喃，絮愁和梦卷。
齐天乐七首·其三
作者：蒋敦复
朝代：清

黄昏不怕愁难到。江湖可怜人老。雁背霜红，蛩边月白，有梦还乡应好。分携草草。记絮语商量，甚时归棹。明日长征，西风料峭破茸帽。消磨客中未尽，灯前频看剑，十载英抱。四海谁怜，千秋怅望，冷落人间休笑。相思又早。想纸阁轻寒，玉梅开了。待擘吟笺，远山添画稿。
齐天乐七首·其二
作者：蒋敦复
朝代：清

瑶波淡写湘妃怨，美人洞箫声起。霜籁泠泠，烟痕渺渺，一片碧山花外。幽怀漫寄。听低唱微云，袖双扶翠。惨绿垂杨，丝丝金缕画船舣。鲈乡便携俊侣。鸥边清事足，销尽罗绮。红烛填词，青楼侧帽，那许年芳如水。银湾影里。问何处琼楼，峭风仙佩。梦去罗浮，月明骑凤子。
齐天乐七首·其五
作者：蒋敦复
朝代：清

青山那是无情物，斜阳自成今古。虎阜云荒，鹫峰石冷，添了碧苔无数。支筇好去。认越角吴根，野桥归路。茸帽蕉衫，水天凉影唤鸥渡。吟笺旧题古寺，红墙看一带，落叶如雨。古木阴围，寒泉响答，分付斋鱼粥鼓。江湖倦旅。看几度星霜，重重烟树。甚日来游，画中摇瘦掳。
齐天乐七首·其六
作者：蒋敦复
朝代：清

斜阳一带伤心碧，可怜美人名士。红板桥头，青溪渡日，寂寂珠帘花气。江湖倦矣。叹何处天涯，此时情味。怕有吟魂，白杨萧槭夜深起。双鬟祗今唱否，旗亭谁画壁，年少多丽。菜种瓢儿，钟沈萧寺，旧日王侯门第。离愁漫寄。有沅草湘花，魂销如水。回首南朝，蒋山留冷翠。
齐天乐七首·其四
作者：蒋敦复
朝代：清

茫茫天上春如海，人间绮愁无数。璧月烟销，环花镜瘦，恩怨些些儿女。双鸳绣谱。怕颠倒因缘，注相思簿。难得今生，红丝两系尽仙侣。瑶台最怜小谪，恁华年锦瑟，短命黄土。纸样招魂，梅边写韵，薄福聪明都误。芳姿悄睹。想携手琼楼，夜深风露。淡墨重描，孤山寒细雨。
莺啼叙·哀顾莺
作者：蒋春霖
朝代：清

凄风又惊院竹，是春魂悄转。冱残雾、眉月微阴，背窗如听娇叹。梦回乍、兰釭淡碧，飞鸿冉冉轻烟散。误笼莺、檀板声空，画图谁唤。剪烛青楼，桐阴试茗，道寻春未晚。镜花掩，相见还休，那时争似不见。记犀帷、扶肩问字，枉吟熟、鸳鸯诗卷。玉箫寒，门闭缃桃，去年人面。离巾寄语，药槛移栽，算栖香愿满。幡影护蔫红，几日露叶霜蕊，瘦倚斜阳，顿成秋苑。啼鹃夜诉，飘蓬旧事，无端落絮缁尘涴。更关山、笛里江烽乱，罗囊尚秘，伤心绣缬，痕销泪点，凝滴湘管。莲枝解脱，丈室禅枯，任鬓丝素染趱。但沈恨、珠根玉蒂，堕溷何因，寄燕巢成，妒莺缘短。韦郎老矣，楚招歌罢，清宵归鹤环佩冷，剩西陵松柏埋幽怨。今生拌醉拌愁，听绝哀弦，翠衾怕展。
河堤曲二首
作者：蒋楛
朝代：清

走河堤，风凄凄，黄云黯黯落日低。沙边丛树半枯死，荒村无人鸦乱啼。走河堤，风凄凄。走河曲，风簌簌，填柴作岸芦作屋。西风一夜钜野流，鱼头赤子千家哭。走河曲，风簌簌。
河堤曲二首·其一
作者：蒋楛
朝代：清

走河堤，风凄凄，黄云黯黯落日低。沙边丛树半枯死，荒村无人鸦乱啼。走河堤，风凄凄。
河堤曲二首·其二
作者：蒋楛
朝代：清

走河曲，风簌簌，填柴作岸芦作屋。西风一夜钜野流，鱼头赤子千家哭。走河曲，风簌簌。
促织
作者：蒲松龄
朝代：清

宣德间，宫中尚促织之戏，岁征民间。此物故非西产；有华阴令欲媚上官，以一头进，试使斗而才，因责常供。令以责之里正。市中游侠儿得佳者笼养之，昂其直，居为奇货。里胥猾黠，假此科敛丁口，每责一头，辄倾数家之产。
邑有成名者，操童子业，久不售。为人迂讷，遂为猾胥报充里正役，百计营谋不能脱。不终岁，薄产累尽。会征促织，成不敢敛户口，而又无所赔偿，忧闷欲死。妻曰：“死何裨益？不如自行搜觅，冀有万一之得。”成然之。早出暮归，提竹筒丝笼，于败堵丛草处，探石发穴，靡计不施，迄无济。即捕得三两头，又劣弱不中于款。宰严限追比，旬余，杖至百，两股间脓血流离，并虫亦不能行捉矣。转侧床头，惟思自尽。
时村中来一驼背巫，能以神卜。成妻具资诣问。见红女白婆，填塞门户。入其舍，则密室垂帘，帘外设香几。问者爇香于鼎，再拜。巫从旁望空代祝，唇吻翕辟，不知何词。各各竦立以听。少间，帘内掷一纸出，即道人意中事，无毫发爽。成妻纳钱案上，焚拜如前人。食顷，帘动，片纸抛落。拾视之，非字而画：中绘殿阁，类兰若；后小山下，怪石乱卧，针针丛棘，青麻头伏焉；旁一蟆，若将跃舞。展玩不可晓。然睹促织，隐中胸怀。折藏之，归以示成。
成反复自念，得无教我猎虫所耶？细瞻景状，与村东大佛阁逼似。乃强起扶杖，执图诣寺后，有古陵蔚起。循陵而走，见蹲石鳞鳞，俨然类画。遂于蒿莱中侧听徐行，似寻针芥。而心目耳力俱穷，绝无踪响。冥搜未已，一癞头蟆猝然跃去。成益愕，急逐趁之，蟆入草间。蹑迹披求，见有虫伏棘根。遽扑之，入石穴中。掭以尖草，不出；以筒水灌之，始出，状极俊健。逐而得之。审视，巨身修尾，青项金翅。大喜，笼归，举家庆贺，虽连城拱璧不啻也。上于盆而养之，蟹白栗黄，备极护爱，留待限期，以塞官责。
成有子九岁，窥父不在，窃发盆。虫跃掷径出，迅不可捉。及扑入手，已股落腹裂，斯须就毙。儿惧，啼告母。母闻之，面色灰死，大惊曰：“业根，死期至矣！而翁归，自与汝复算耳！”儿涕而去。
未几，成归，闻妻言，如被冰雪。怒索儿，儿渺然不知所往。既而得其尸于井，因而化怒为悲，抢呼欲绝。夫妻向隅，茅舍无烟，相对默然，不复聊赖。日将暮，取儿藁葬。近抚之，气息惙然。喜置榻上，半夜复苏。夫妻心稍慰，但儿神气痴木，奄奄思睡。成顾蟋蟀笼虚，则气断声吞，亦不复以儿为念，自昏达曙，目不交睫。东曦既驾，僵卧长愁。忽闻门外虫鸣，惊起觇视，虫宛然尚在。喜而捕之，一鸣辄跃去，行且速。覆之以掌，虚若无物；手裁举，则又超忽而跃。急趋之，折过墙隅，迷其所在。徘徊四顾，见虫伏壁上。审谛之，短小，黑赤色，顿非前物。成以其小，劣之。惟彷徨瞻顾，寻所逐者。壁上小虫忽跃落襟袖间，视之，形若土狗，梅花翅，方首，长胫，意似良。喜而收之。将献公堂，惴惴恐不当意，思试之斗以觇之。
村中少年好事者，驯养一虫，自名“蟹壳青”，日与子弟角，无不胜。欲居之以为利，而高其直，亦无售者。径造庐访成，视成所蓄，掩口胡卢而笑。因出己虫，纳比笼中。成视之，庞然修伟，自增惭怍，不敢与较。少年固强之。顾念蓄劣物终无所用，不如拼博一笑，因合纳斗盆。小虫伏不动，蠢若木鸡。少年又大笑。试以猪鬣毛撩拨虫须，仍不动。少年又笑。屡撩之，虫暴怒，直奔，遂相腾击，振奋作声。俄见小虫跃起，张尾伸须，直龁敌领。少年大骇，急解令休止。虫翘然矜鸣，似报主知。成大喜。方共瞻玩，一鸡瞥来，径进以啄。成骇立愕呼，幸啄不中，虫跃去尺有咫。鸡健进，逐逼之，虫已在爪下矣。成仓猝莫知所救，顿足失色。旋见鸡伸颈摆扑，临视，则虫集冠上，力叮不释。成益惊喜，掇置笼中。
翼日进宰，宰见其小，怒呵成。成述其异，宰不信。试与他虫斗，虫尽靡。又试之鸡，果如成言。乃赏成，献诸抚军。抚军大悦，以金笼进上，细疏其能。既入宫中，举天下所贡蝴蝶、螳螂、油利挞、青丝额一切异状遍试之，莫出其右者。每闻琴瑟之声，则应节而舞。益奇之。上大嘉悦，诏赐抚臣名马衣缎。抚军不忘所自，无何，宰以卓异闻。宰悦，免成役。又嘱学使俾入邑庠。后岁余，成子精神复旧，自言身化促织，轻捷善斗，今始苏耳。抚军亦厚赉成。不数年，田百顷，楼阁万椽，牛羊蹄躈各千计；一出门，裘马过世家焉。
异史氏曰：“天子偶用一物，未必不过此已忘；而奉行者即为定例。加以官贪吏虐，民日贴妇卖儿，更无休止。故天子一跬步，皆关民命，不可忽也。独是成氏子以蠹贫，以促织富，裘马扬扬。当其为里正，受扑责时，岂意其至此哉！天将以酬长厚者，遂使抚臣、令尹，并受促织恩荫。闻之：一人飞升，仙及鸡犬。信夫！”
地震
作者：蒲松龄
朝代：清

康熙七年六月十七日戌刻，地大震。余适客稷下，方与表兄李笃之对烛饮。忽闻有声如雷，自东南来，向西北去。众骇异，不解其故。俄而几案摆簸，酒杯倾覆；屋梁椽柱，错折有声。相顾失色。久之，方知地震，各疾趋出。见楼阁房舍，仆而复起；墙倾屋塌之声，与儿啼女号，喧如鼎沸。
人眩晕不能立，坐地上，随地转侧。河水倾泼丈余，鸡鸣犬吠满城中。逾一时许，始稍定。视街上，则男女裸聚，竞相告语，并忘其未衣也。后闻某处井倾仄，不可汲；某家楼台南北易向；栖霞山裂；沂水陷穴，广数亩。此真非常之奇变也。
山市
作者：蒲松龄
朝代：清

奂山山市，邑八景之一也，然数年恒不一见。孙公子禹年与同人饮楼上，忽见山头有孤塔耸起，高插青冥，相顾惊疑，念近中无此禅院。无何，见宫殿数十所，碧瓦飞甍，始悟为山市。未几，高垣睥睨，连亘六七里，居然城郭矣。中有楼若者，堂若者，坊若者，历历在目，以亿万计。忽大风起，尘气莽莽然，城市依稀而已。既而风定天清，一切乌有，惟危楼一座，直接霄汉。楼五架，窗扉皆洞开；一行有五点明处，楼外天也。
层层指数，楼愈高，则明渐少。数至八层，裁如星点。又其上，则黯然缥缈，不可计其层次矣。而楼上人往来屑屑，或凭或立，不一状。逾时，楼渐低，可见其顶；又渐如常楼；又渐如高舍；倏忽如拳如豆，遂不可见。
又闻有早行者，见山上人烟市肆，与世无别，故又名“鬼市”云。
牧童逮狼
作者：蒲松龄
朝代：清

两牧童入山至狼穴，穴中有小狼二。谋分捉之，各登一树，相去数十步。少倾，大狼至，入穴失子，意甚仓皇。童于树上扭小狼蹄、耳，故令嗥。大狼闻声仰视，怒奔树下，且号且抓。其一童嗥又在彼树致小狼鸣急。狼闻声四顾，始望见之；乃舍此趋彼，号抓如前状。前树又鸣，又转奔之。口无停声，足无停趾，数十往复，奔渐迟，声渐弱；既而奄奄僵卧，久之不动。童下视之，气已绝矣。
狼三则
作者：蒲松龄
朝代：清

其一
有屠人货肉归，日已暮，欻一狼来，瞰担上肉，似甚垂涎，随尾行数里。屠惧，示之以刃，少却；及走，又从之。屠无计，思狼所欲者肉，不如姑悬诸树而早取之。遂钩肉，翘足挂树间，示以空担。狼乃止。屠归。昧爽，往取肉，遥望树上悬巨物，似人缢死状。大骇，逡巡近视之，则死狼也。仰首细审，见狼口中含肉，钩刺狼腭，如鱼吞饵。时狼皮价昂，直十余金，屠小裕焉。缘木求鱼，狼则罹之，是可笑也。
其二
一屠晚归，担中肉尽，止有剩骨。途中两狼，缀行甚远。
屠惧，投以骨。一狼得骨止，一狼仍从。复投之，后狼止而前狼又至。骨已尽矣，而两狼之并驱如故。
屠大窘，恐前后受其敌。顾野有麦场，场主积薪其中，苫蔽成丘。屠乃奔倚其下，弛担持刀。狼不敢前，眈眈相向。
少时，一狼径去，其一犬坐于前。久之，目似瞑，意暇甚。屠暴起，以刀劈狼首，又数刀毙之。方欲行，转视积薪后，一狼洞其中，意将隧入以攻其后也。身已半入，止露尻尾。屠自后断其股，亦毙之。乃悟前狼假寐，盖以诱敌。
狼亦黠矣，而顷刻两毙，禽兽之变诈几何哉？止增笑耳。
其三
一屠暮行，为狼所逼。道旁有夜耕所遗行室，奔入伏焉。狼自苫中探爪入。屠急捉之，令不可去。但思无计可以死之。惟有小刀不盈寸，遂割破狼爪下皮，以吹豕之法吹之。极力吹移时，觉狼不甚动，方缚以带。出视，则狼胀如牛，股直不能屈，口张不得合。遂负之以归。
非屠，乌能作此谋也！
三事皆出于屠；则屠人之残爆，杀狼亦可用也。
红毛毡
作者：蒲松龄
朝代：清

红毛国，旧许与中国相贸易，边帅见其众，不许登岸。红毛人固请赐一毡地足矣。帅思一毡所容无几，许之。其人置毡岸上，但容二人，拉之容四五人。且拉且登，顷刻毡大亩许，已登百人矣。短刃并发，出于不意，被掠数里而去。
鬓云松·秋思
作者：薛琼
朝代：清

月微明，云罅漏。倦依屏山，斜衬罗衫袖。闲闷难消翻恨酒。瑟瑟西风，刮得霜林透。摘黄花，随意嗅。一种幽香，也为经霜瘦。花似愁人憔悴久。故故迟开，错过重阳候。
峡江寺飞泉亭记
作者：袁枚
朝代：清

余年来观瀑屡矣，至峡江寺而意难决舍，则飞泉一亭为之也。 凡人之情，其目悦，其体不适，势不能久留。天台之瀑，离寺百步，雁宕瀑旁无寺。他若匡庐，若罗浮，若青田之石门，瀑未尝不奇，而游者皆暴日中，踞危崖，不得从容以观，如倾盖交，虽欢易别。 惟粤东峡山，高不过里许，而磴级纡曲，古松张覆，骄阳不炙。过石桥，有三奇树鼎足立，忽至半空，凝结为一。凡树皆根合而枝分，此独根分而枝合，奇已。 登山大半，飞瀑雷震，从空而下。瀑旁有室，即飞泉亭也。纵横丈馀，八窗明净，闭窗瀑闻，开窗瀑至。人可坐可卧，可箕踞，可偃仰，可放笔研，可瀹茗置饮，以人之逸，待水之劳，取九天银河，置几席间作玩。当时建此亭者，其仙乎！ 僧澄波善弈，余命霞裳与之对枰。于是水声、棋声、松声、鸟声，参错并奏。顷之，又有曳杖声从云中来者，则老僧怀远抱诗集尺许，来索余序。于是吟咏之声又复大作。天籁人籁，合同而化。不图观瀑之娱，一至于斯，亭之功大矣！ 坐久，日落，不得已下山，宿带玉堂。正对南山，云树蓊郁，中隔长江，风帆往来，妙无一人肯泊岸来此寺者。僧告余曰：“峡江寺俗名飞来寺。”余笑曰：“寺何能飞？惟他日余之魂梦或飞来耳！”僧曰：“无征不信。公爱之，何不记之！”余曰：“诺。”已遂述数行，一以自存，一以与僧。
祭妹文
作者：袁枚
朝代：清

乾隆丁亥冬，葬三妹素文于上元之羊山，而奠以文曰： 呜呼！汝生于浙，而葬于斯，离吾乡七百里矣；当时虽觭梦幻想，宁知此为归骨所耶？ 汝以一念之贞，遇人仳离，致孤危托落，虽命之所存，天实为之；然而累汝至此者，未尝非予之过也。予幼从先生授经，汝差肩而坐，爱听古人节义事；一旦长成，遽躬蹈之。呜呼！使汝不识《诗》、《书》，或未必艰贞若是。 余捉蟋蟀，汝奋臂出其间；岁寒虫僵，同临其穴。今予殓汝葬汝，而当日之情形，憬然赴目。予九岁，憩书斋，汝梳双髻，披单缣来，温《缁衣》一章；适先生奓户入，闻两童子音琅琅然，不觉莞尔，连呼“则则”，此七月望日事也。汝在九原，当分明记之。予弱冠粤行，汝掎裳悲恸。逾三年，予披宫锦还家，汝从东厢扶案出，一家瞠视而笑，不记语从何起，大概说长安登科、函使报信迟早云尔。凡此琐琐，虽为陈迹，然我一日未死，则一日不能忘。旧事填膺，思之凄梗，如影历历，逼取便逝。悔当时不将嫛婗情状，罗缕记存；然而汝已不在人间，则虽年光倒流，儿时可再，而亦无与为证印者矣。 汝之义绝高氏而归也，堂上阿奶，仗汝扶持；家中文墨，眣汝办治。尝谓女流中最少明经义、谙雅故者。汝嫂非不婉嫕，而于此微缺然。故自汝归后，虽为汝悲，实为予喜。予又长汝四岁，或人间长者先亡，可将身后托汝；而不谓汝之先予以去也！ 前年予病，汝终宵刺探，减一分则喜，增一分则忧。后虽小差，犹尚殗殜，无所娱遣；汝来床前，为说稗官野史可喜可愕之事，聊资一欢。呜呼！今而后，吾将再病，教从何处呼汝耶？ 汝之疾也，予信医言无害，远吊扬州；汝又虑戚吾心，阻人走报；及至绵惙已极，阿奶问：“望兄归否？”强应曰：“诺。”已予先一日梦汝来诀，心知不祥，飞舟渡江，果予以未时还家，而汝以辰时气绝；四支犹温，一目未瞑，盖犹忍死待予也。呜呼痛哉！早知诀汝，则予岂肯远游？即游，亦尚有几许心中言要汝知闻、共汝筹画也。而今已矣！除吾死外，当无见期。吾又不知何日死，可以见汝；而死后之有知无知，与得见不得见，又卒难明也。然则抱此无涯之憾，天乎人乎！而竟已乎！ 汝之诗，吾已付梓；汝之女，吾已代嫁；汝之生平，吾已作传；惟汝之窀穸，尚未谋耳。先茔在杭，江广河深，势难归葬，故请母命而宁汝于斯，便祭扫也。其傍，葬汝女阿印；其下两冢：一为阿爷侍者朱氏，一为阿兄侍者陶氏。羊山旷渺，南望原隰，西望栖霞，风雨晨昏，羁魂有伴，当不孤寂。所怜者，吾自戊寅年读汝哭侄诗后，至今无男；两女牙牙，生汝死后，才周睟耳。予虽亲在未敢言老，而齿危发秃，暗里自知；知在人间，尚复几日？阿品远官河南，亦无子女，九族无可继者。汝死我葬，我死谁埋？汝倘有灵，可能告我？ 呜呼！生前既不可想，身后又不可知；哭汝既不闻汝言，奠汝又不见汝食。纸灰飞扬，朔风野大，阿兄归矣，犹屡屡回头望汝也。呜呼哀哉！呜呼哀哉！
随园记
作者：袁枚
朝代：清

金陵自北门桥西行二里，得小仓山，山自清凉胚胎，分两岭而下，尽桥而止。蜿蜒狭长，中有清池水田，俗号干河沿。河未干时，清凉山为南唐避暑所，盛可想也。凡称金陵之胜者，南曰雨花台，西南曰莫愁湖，北曰钟山，东曰冶城，东北曰孝陵，曰鸡鸣寺。登小仓山，诸景隆然上浮。凡江湖之大，云烟之变，非山之所有者，皆山之所有也。
康熙时，织造隋公当山之北巅，构堂皇，缭垣牖，树之荻千章，桂千畦，都人游者，翕然盛一时，号曰随园。因其姓也。后三十年，余宰江宁，园倾且颓弛，其室为酒肆，舆台嚾呶，禽鸟厌之不肯妪伏，百卉芜谢，春风不能花。余恻然而悲，问其值，曰三百金，购以月俸。茨墙剪园，易檐改途。随其高，为置江楼；随其下，为置溪亭；随其夹涧，为之桥；随其湍流，为之舟；随其地之隆中而欹侧也，为缀峰岫；随其蓊郁而旷也，为设宧窔。或扶而起之，或挤而止之，皆随其丰杀繁瘠，就势取景，而莫之夭阏者，故仍名曰随园，同其音，易其义。
落成叹曰：“使吾官于此，则月一至焉；使吾居于此，则日日至焉。二者不可得兼，舍官而取园者也。”遂乞病，率弟香亭、甥湄君移书史居随园。闻之苏子曰：“君子不必仕，不必不仕。”然则余之仕与不仕，与居兹园之久与不久，亦随之而已。夫两物之能相易者，其一物之足以胜之也。余竟以一官易此园，园之奇，可以见矣。
己巳三月记。
黄生借书说
作者：袁枚
朝代：清

黄生允修借书。随园主人授以书，而告之曰： 书非借不能读也。子不闻藏书者乎？七略、四库，天子之书，然天子读书者有几？汗牛塞屋，富贵家之书，然富贵人读书者有几？其他祖父积，子孙弃者无论焉。非独书为然，天下物皆然。非夫人之物而强假焉，必虑人逼取，而惴惴焉摩玩之不已，曰：“今日存，明日去，吾不得而见之矣。”若业为吾所有，必高束焉，庋藏焉，曰“姑俟异日观”云尔。 余幼好书，家贫难致。有张氏藏书甚富。往借，不与，归而形诸梦。其切如是。故有所览辄省记。通籍后，俸去书来，落落大满，素蟫灰丝时蒙卷轴。然后叹借者之用心专，而少时之岁月为可惜也！ 今黄生贫类予，其借书亦类予；惟予之公书与张氏之吝书若不相类。然则予固不幸而遇张乎，生固幸而遇予乎？知幸与不幸，则其读书也必专，而其归书也必速。 为一说，使与书俱。
过秦楼慢·花魂
作者：袁绶
朝代：清

梦短成烟，身轻逐絮，好倩晓风扶定。蜂须慢惹，蛛网潜穿，不怕妒花风劲。还向树底幽寻，埋玉泥香，瘗愁径冷。怨东皇何事，催将春去，付将悽哽。空记忆、艳夺朝霞，娇笼凉月，几费词人吟咏。珠帘望里，玉笛声中，飞过阑干无影。惆怅留仙，未能盼断珊珊，容消金镜。便重来有约，只恐莺盟难證。
钱若赓断鹅
作者：褚人获
朝代：清

明万历中，钱若赓守临江，有异政。有乡人持一鹅入市，寄店中后他往。还，索鹅，店主赖之，云：“群鹅我鹅也。”乡人不平，讼于官。公令人取店中鹅，计四只，各以一纸，给笔砚，分四处，令其供状。人莫不讶之。食顷，使人问鹅供不？答曰：“未。”又顷，下堂视之，曰：“状已供矣。”手指一鹅曰：“此乡人鹅。”众人怪之，守曰：“乡人鹅食草，粪色青；店鹅食谷粟，粪色黄。”店主服罪。
洪武钟在西郊静安寺上有题识曰洪武二年铸祝皇太子千秋
作者：褚华
朝代：清

黄头监，下殿呼。白足僧，上阶趋。愿祝太子千万岁，归来铸钟大如五石瓠，燕尾延延柰何许。兵入金川门，守城无一旅。宫中钟，断其虡，寺里钟，寂无语。天狗入太微，太微不犯犯前星。佛力广大，何不寿商太丁。木颠巢鸱鸮，鸱鸮不死死凤凰。佛力广大，何不庇周成王。
拟禽言·其一
作者：许传霈
朝代：清

泥滑滑，泥滑滑。昨朝得雨今未歇，洒遍东郊与西陌。儿童拍手呼，父老双脚赤。高田水满不用车，低田水浅才下尺。既插禾，先割麦。
伽蓝头
作者：许廷崙
朝代：清

伽蓝头，尔何不生庄严香界，忉利梵天，雪山之顶，鹫岭之巅。亲见世尊定后禅，木樨花发共馥郁，菩提树影同连蜷。伽蓝头，来何由，得非仙风吹实落炎州。坐使交梨火枣忽无色，瑶草琪花皆生愁。色香味，无与俦，伽蓝头。
忆秦蛾·咏桐
作者：许德蘋
朝代：清

凭山阁。绿云扰扰罗衫薄。罗衫薄。寒蛩鸣处，暗寻篱角。那堪犹有霜风恶。银床叶叶惊吹落。惊吹落。一番秋信，几回寂寞。
归山后家园萧飒甘旨缺供，太夫人见怜每食减啬，乙卯十月为二子璈璥析箸，怆然几筵永志馀痛
作者：谢道承
朝代：清

切肉作羹，母呼进菜。侍侧劝餐，母匕不再。獭能报本乌返哺，夕膳晨羞阙供具。母曰汝贫，毋以我故。加豆盈觞，匪行我素。俄焉空庭感风树，为丰为啬总不御。吁嗟乎！儿无母哺哺于儿，抚兹怀棬双泪垂。
儿缆船并叙
作者：谭嗣同
朝代：清

友人泛舟衡阳，遇风，舟濒覆。船上儿甫十龄，曳舟入港，风引舟退，连曳儿仆，儿啼号不释缆，卒曳入港，儿两掌骨见焉。北风蓬蓬，大浪雷吼，小儿曳缆逆风走。惶惶船中人，生死在儿手。缆倒曳儿儿屡仆，持缆愈力缆縻肉，儿肉附缆去，儿掌惟见骨。掌见骨，儿莫哭，儿掌有白骨，江心无白骨。
凤凰台上忆中吹箫·赠邻女韩西
作者：贺双卿
朝代：清

寸寸微云，丝丝残照，有无明灭难消。正断魂魂断，闪闪摇摇。望望山山水水，人去去、隐隐迢迢。从今后，酸酸楚楚，只似今宵。青遥。问天不应，看小小双卿，袅袅无聊。更见谁谁见，谁痛花娇。谁望欢欢喜喜，偷素粉、写写描描。谁还管，生生世世，夜夜朝朝。
相思令儿
作者：赵我佩
朝代：清

犹记深宵剪烛，细语比肩时。一自个人去后，只赢得相思。妆台彩笔慵持。怕离愁、压损双眉。争知别后心情，去时悔不留伊。
曹仁宪谨荣寿长短歌一首
作者：辛凤翥
朝代：清

羡曹公端正好棫朴，作人称寿考。何福不除，宜咏天保。杖乡日，蓬莱岛。宽兮仁兮，恰似无心大造。人知道是商山皓欤，我谓香山老。
筑墙谣
作者：连佳樗
朝代：清

高筑墙，墙高不可越，登登杵声莫教绝。官司念汝汝自竭，不见东村，鞭挞流血。县吏下马，挥鞭戟手。虎咆雷殷，儿啼妇走。老翁指墙，噤若无口。土在身，木在首。墙下有壕，壕深及水。水潺潺，壕无址，风雨忽来，墙入壕底。风耶雨耶，戕我生者汝耶？
筑墙谣·其三
作者：连佳樗
朝代：清

墙下有壕，壕深及水。水潺潺，壕无址，风雨忽来，墙入壕底。风耶雨耶，戕我生者汝耶？
筑墙谣·其二
作者：连佳樗
朝代：清

县吏下马，挥鞭戟手。虎咆雷殷，儿啼妇走。老翁指墙，噤若无口。土在身，木在首。
玉交校·题桃花画扇，璞斋为陶子缜学使制
作者：邓瑜
朝代：清

龙翁笔。等闲染就香君血。香君血。美人名士，而今难得。春来花向东风惜。秋来扇奈西风急。西风急。年年常好，瑶池标格。
秋胡行
作者：邝露
朝代：清

有命在天，圣贤何独贫。有命在天，圣贤何独贫。绝粒疑炱，饮水曲肱。匪兕匪虎，况也莫兴。短布暴骭，敝屣印尘。穷翳淅沥，凯风自南。彼其之子，簟服朱轮，圣贤何独贫。至圣聪明，生计何间关。至圣聪明，生计何间关。卫卿可得，执鞭何难。舐一贵人，黄金镒千。妻嫂匍匐，宾从偏反。冠盖如云，阀阅如山。失时亟矣，日月不迁，生计何间关。妒人仳离，交乱我青天。妒人仳离，交乱我青天。鹈鴂高张，百芳飘零。螮蝀指空，疑浪翻溟。璧镜啮景，含沙射潜。龙争汨罗，虫流新城。六月不霜，高台不霆，交乱我青天。城我泬漻，游戏下人间。城我泬漻，游戏下人间。时乘六龙，流观八埏。橇取玄圭，骏驰白云。衡齐经纬，圭景方圜。钱诒上座，刺谢朱门。当垆昼涤，篝镫草玄，游戏下人间。
城根妇
作者：邵长蘅
朝代：清

彼何者妇，椎髻蒙茸。朝拾马通，暮拾马通，衣单腹饿，拾不满笼。路逢故乡女伴，对泣诉苦音语同。夫婿官二千石，得罪长流口外，生死不得消息通。身籍王侯门，娇儿略卖安知西与东。今日跣脚垢面城根妇，当年侍女如花红。
月当庭·秋夜闻蟋蟀声
作者：邹祗谟
朝代：清

小窗烟雨冥冥响，飕飕吹坠，落叶空庭。急杵浮砧，凄凄石竹墙阴。偏与愁人作楚，细思量、甚事恰关卿。无端似，空床泣恨，断轸传情。年年惯做西风伴，隐荒苔、啼残青穗馀灯。哀笳远笛，飞来何处秋声。二十五番寒照静，听清钲历历严更。偏怨汝，叫回孤梦，短发星星。
集贤鬓·偶简旧寄词有感，和柳屯田韵
作者：邹祗谟
朝代：清

重帘小阁关心事，绿遍萱丛。旧时相逢未嫁，冷落金虫。去后千回梦忆，重逢瞥见姿容。人间辛苦都尝遍，灯前拥髻愁浓。算只玉钗恩重，留结表心同。年来敢道宋家东。何计决芳悰。悔教端阳一别，直恁匆匆。玉冷环留脆碧，香消枕腻残红。纵眼前有人欢笑，才回首便自忡忡。肠断萧娘一纸，何必怨君终。
公无渡河
作者：邹贻诗
朝代：清

公无渡河，河有胶泥，埋马流旋涡。公言公无畏，公有后劲，投鞭可断千寻波。公无渡河，河有老鱼射毒龙腾梭。公言公无畏，公有利剑，入水能斩蛟与鼍。公无渡河，公不可止。发上冲冠足徒屣，犀刃穿腰箭攒体，回视后军颜色死。公无渡河，公不可止。公竟渡河，公死矣。
郁郁词二首
作者：郑世元
朝代：清

郁郁紫荆，枝条纷纷。枝条虽分，其本则均。父母生子，惟我弟昆。弟昆分形，血气一源。予手若创，予足不伸。予体不伸，予心烦冤。兄兮不关，谁知予之饥寒。相彼鸣雁，犹同其群。胡今之人，不知有弟昆？我视之弟，亲视之子。念我父母兮，心热而颡泚。
郁郁词二首·其一
作者：郑世元
朝代：清

郁郁紫荆，枝条纷纷。枝条虽分，其本则均。父母生子，惟我弟昆。弟昆分形，血气一源。予手若创，予足不伸。予体不伸，予心烦冤。兄兮不关，谁知予之饥寒。
郁郁词二首·其二
作者：郑世元
朝代：清

相彼鸣雁，犹同其群。胡今之人，不知有弟昆？我视之弟，亲视之子。念我父母兮，心热而颡泚。
扬州慢甲午九月游广陵平山堂曲宴即席和白石韵
作者：郑文焯
朝代：清

十里春风，二分明月，杜郎旧熟游程。甚江湖病眼，为路柳偏青。正哀吹、连天警燧，故人重见，尊酒谭兵。怅烟堤、鸦点残阳，空下台城。后庭玉树，奈歌前、重听堪惊。叹木落淮南，留人几处，丛桂多情。我亦过江词客，山堂在，倦赋秋声。念天涯归梦，明年芳草还生。
疏帘澹月·见秋池落花有忆用张东泽自制谱
作者：郑文焯
朝代：清

三花两蕊。渐散作秋文，细风行水，乱点鱼唼黯黯，冷香吹起。微波似惜流芳意，聚桥阴、断钿如缀。小澜虚縠，玉纤一掬，旧情红碎。想江上、芙蓉月坠。正露房弹粉，曲尘浮翠。照影惊鸿，还见镜中铅泪。西亭残梦销罗被，恋馀香依旧憔悴。曲沟片叶，飘零恨晚，一般离思。
锦帆泾
作者：郑文焯
朝代：清

一濠剩绿，有当年、西子淩波尘影。分得香溪三尺玉，曾试春风宫锦。仙步翩鸿，艳歌浮鹢，转烛空明镜。漂花暮水，绕城犹作荒哽。休问金姆桥边，沧波故苑，游鹿苔蹊冷。越网千丝肠共断，输与菱娃烟艇。疏蓼栖。霜，衰荷战雨，门外秋光迥。渔矶分席，隔篱时唤清饮。
念奴娇宏光
作者：郑燮
朝代：清

宏光建国，是金莲玉树，後来狂客。草木山川何限痛，只解征歌选色。燕子衔笺，春灯说谜，夜短嫌天窄。海云分付，五更拦住红日。更兼马阮当朝，高刘作镇，犬豕包巾帻。卖尽江山犹恨少，只得东南半壁。国事兴亡，人家成败，运数谁逃得？太平隆万，此曹久已生出。
念奴娇莫愁湖
作者：郑燮
朝代：清

鸳鸯二字，是红闺佳话，然乎否否？多少英雄儿女态，酿出祸胎冤薮。前殿金莲，後庭玉树，风雨催残骤。卢家何幸，一歌一曲长久！即今湖柳如烟，湖云似梦，湖浪浓于酒。山下藤萝飘翠带，隔水残霞舞袖。桃叶身微，莫愁家小，翻借词人口。风流何罪？无荣无辱无咎。
潍县署中寄舍弟墨第一书
作者：郑燮
朝代：清

读书以过目成诵为能，最是不济事。
眼中了了，心下匆匆，方寸无多，往来应接不暇，如看场中美色，一眼即过，与我何与也？千古过目成诵，孰有如孔子者乎？读《易》至韦编三绝，不知翻阅过几千百遍来，微言精义，愈探愈出，愈研愈入，愈往而不知其所穷。虽生知安行之圣，不废困勉下学之功也。东坡读书不用两遍，然其在翰林读《阿房宫赋》至四鼓，老吏苦之，坡洒然不倦。岂以一过即记，遂了其事乎！惟虞世南、张睢阳、张方平，平生书不再读，迄无佳文。
且过辄成诵，又有无所不诵之陋。即如《史记》百三十篇中，以《项羽本纪》为最，而《项羽本纪》中，又以巨鹿之战、鸿门之宴、垓下之会为最。反覆诵观，可欣可泣，在此数段耳。若一部《史记》，篇篇都读，字字都记，岂非没分晓的钝汉！更有小说家言，各种传奇恶曲，及打油诗词，亦复寓目不忘，如破烂厨柜，臭油坏酱悉贮其中，其龌龊亦耐不得。
游子吟题别山壁
作者：金朝觐
朝代：清

别山之阳，村树茫茫。心之忧矣，惄然神伤。别山之阴，村树沈沈。永怀不见，实劳我心。山之灵兮若有知，游子思归兮安可期。蜀道难兮前路遐，倚门闾兮天之涯。
弈喻
作者：钱大昕
朝代：清

予观弈于友人所，一客数败，嗤其失算，辄欲易置之，以为不逮己也。顷之，客请与予对局，予颇易之。甫下数子，客已得先手。局将半，予思益苦，而客之智尚有余。竟局数之，客胜予十三子，予赧甚，不能出一言。后有招予观弈者，终日默坐而已。
今之学者，读古人书，多訾古人之失；与今人居，亦乐称人失。人固不能无失，然试易地以处，平心而度之，吾果无一失乎？吾能知人之失而不能见吾之失，吾能指人之小失而不能见吾之大失。吾求吾失且不暇，何暇论人哉！
弈之优劣有定也，一着之失，人皆见之，虽护前者不能讳也。理之所在，各是其所是，各非其所非，世无孔子，谁能定是非之真？然则人之失者未必非得也，吾之无失者未必非大失也，而彼此相嗤无有已时，曾观弈者之不若已！。
酬江月
作者：钱孟钿
朝代：清

桐梢月下，漾晴空如水，天涯漠漠。为问西风缘底事，做弄愁人萧索。秦岭西连，燕云北亘，枨触情怀恶。故人何处，鳞鸿负却前约。还念故园莼鲈，东篱秋色，正绕南枝鹊。风景还同人事异，犹是它时帘幕。不尽山川，无边离思，木叶萧萧落。阑干十二，助愁一片残角。
百花弹词
作者：钱涛
朝代：清

自古名花号美人，娇红嫩白斗芳春。每夸金谷千秋丽，更道隋宫五色新。把酒常须花在眼，现花莫便酒离唇。明朝试向花前看，满地残红最怆神。花落花开最有情，间将笔墨谱花名。千红万紫都评遍，分付花神仔细听。问谁人，开辟就，花花世界，更那个，创造下，草草乾坤。百年中，无非是，香花阳炎，一日里，不可少，檀板金尊。慨世间，有无数，名花异卉，普天下，知多少，花朵花名。君不见，锦堤边，千般烂熳，君不见，红娇畔，万种精神。君不见，上阳宫，蜂喧蝶攘，君不见，宜春苑，燕送莺迎。一种种，一般般，看他妖艳，红者红，白者白，听我评论。有客能将雁柱排，花前高唱独徘徊。春风春雨虽相妒，看取名花指下开。第一种，牡丹花，天生富贵，号花王，称国色，花里为尊。姚家黄，魏家紫，而今罕见，得君王，带笑看，倾国倾城。醉杨妃，倚阑干，沉香亭北，李青莲，题妙句，三调清平。芍药花，比牡丹，虽然少逊，一般的，斗春华，越样鲜新。金带围，广陵城，预知宰相，不知道，洧水畔，赠与何人。露桃花，倚东风，深红浅白，武陵溪，元都观，到处藏春。蓬莱山，三千载，开花结果，天台路，盼著了，阮肇刘晨。最可惜，暮春时，一番红雨，真堪叹，今日里，人去题门。桃花谢，杏花开，艳妆春色，垒乱霞，飘微散，根倚深云。碎锦坊，裴晋公，午桥遗爱，庐山上，董神仙，五树成林。探花宴，上林中，赋诗争快，状元去，马如飞，踏碎香尘。桃花红，杏花红，李花偏白，白如霜，白如雪，无月自明。怎知道，王家郎，一朝钻核，倒不如，李家儿，万古盘根。世间花，还又数，梨花洁白，似何郎，曾傅粉，一样消魂。莺来窥，蝶来认，新妆淡淡，泪阑干，愁寂寞，春雨盈盈。蔷薇花，在墙东，春红零乱，想经年，未架却，心绪纵横。无人处，折一枝，常防刺手，夜深时，才经过，兜住罗裙。玉兰花，分明是，苕华刻就，玉堂前，争春色，香气氤氲。绣球花，在风前，谁能踢弄，玉簪花，满地上，若个遗簪。金雀花，一般儿，飞飞欲动，蝴蝶花，可也是，栩栩身轻。丁香花，豆豌花，念愁不破，夜合花，合欢花，最苦多情。有一种，水中莲，又名菡荽，照秋波，窥明镜，冉冉亭亭。细端详，绿云中，宛如仙子，虽然是，在污泥，不染埃尘。太华峰，藕如船，曾开十丈，太液池，花能语，红白芳芬。似六郎，好庞儿，亲承儿女，怪潘妃，一步步，喜杀东昏。只有那，老嫦娥，一枝丹桂，有谁人，攀得著，两袖香生。红状元，白探花，黄为榜眼，宝龙涎，欺凤饼，老翠连云。皋涂山，种将成，八株齐挺，廉寒宫，斫不去，家载重生。晚霜天，东篱畔，菊花开放，想从来，称知己，只有渊明。问尊前，子细看，花如我瘦，吟泽畔，灵均氏，问夕餐英。秋江上，芙蓉花，凌波弄影，一枝枝，翻江浪，别有风情。紫薇花，端只许，仙郎相对，紫荆花，再不教，兄弟轻分。木笔花，描不出，千般春色，金钱花，买不得，万种春情。玉阶前，鸡冠花，那能报晓，三更里，杜鹃花，啼得伤心。并不见，金灯花，夜深照影，只有那，鼓子花，雨打无声。我爱他，十姊妹，要他窈窕，我爱他，千日红，不肯凋零。我爱他，剪春罗，剪开罗带，我爱他，紫罗栏，裁作罗巾。谁得似，凌霄花，干云直上，谁得似，蜀葵花，向日倾城。谁知道，萱草花，儿儿女女，谁知道，棠样花，弟弟兄兄。茉莉花，偏只是，秋香不散，荼縻花，全不能，春梦难醒。山丹花，山茶花，十分春色，瑞香花，木香花，满座香薰。凤仙花，细看时，恍如凤彩，牵牛花，试听花，不见牛鸣。蜡梅花，是谁把，黄酥细染，石梅花，问谁将，红粉调匀。真堪叹，木槿花，朝荣暮瘁，怎能似，菖蒲花，不老长生。有一个，著芦花，花中孝子，有一个，啖松花，花里仙人。真难得，款冬花，三冬独茂，真难得，长春花，四季长新。红蓼花，一点点，离人泪血，杨柳花，一丝丝，荡子春魂。朱藤花，尽道是，轻盈不俗，水仙花，又自会，潇洒离尘。棣棠花，虽不是，黄金炼就，玫瑰花，却真个，紫玉雕成。枣子花，橘子花，终须结实，碧桃花，海棠花，可惜飘零。栀子花，带妙香，三分嫩白，樱桃花，垂紫带，一树买笑，几万贯，榆荚钱，不会通神。万种花，总不如，寒梅独异，又清香，又高古，无与为群。点就了，寿阳妆，一时丰韵，做醒了，罗浮梦，千古消魂。尚记得，在他乡，寄归驿使，不知道，是何年，嫁与林君。闻道花开不易看，一时说出许多般。不知尚有名花在，听我从头仔细弹。还有那，幽兰花，行于空谷，纵无人，香自在，不受埃尘。还有那，蕃釐观，琼花一本，是天花，岂肯在，人世沉论。还有那，优昙花，奇香妙品，在西方，亿万劫，与物为邻。还有那，虞美人，花开古墓，立风前，情脉脉，欲笑还颦。还有那，雁来红，老年忽少，还有那，吉祥草，到处为祯。还有那，美人苴，偎红倚绿，还有那，映山红，遍谷弥陵。莺粟花，媚药中，实名鸦片，珠兰花，七碗内，堪伴茶星。一丈红，五尺拦，刚递半段，木兰花，船上望，原是花身。汉宫秋，那知道，长门秋怨，秋海棠，最堪怜，肠断秋砧。梧桐花，放下著，六根六识，木棉花，识就了，千纬千经。月季花，月月红，四时不断，含笑花，朝朝乐，一笑生春。一般的，菜花开，游蜂队队，直等的，槐花黄，举子纷纷。石竹花，篆竹花，迥于异样，朱兰花，若兰花，各自相分。苜蓿花，靛青花，近于野草，王瓜花，白豆花，琐碎难论。笔尖头，写不尽，许多数目，四季花，那能彀，悉记其名。倒不如，隋炀帝，宫中剪彩，代天工，补就了，一霞阳春。又不如，唐天子，服轩击鼓，好春光，判断了，不费天心。洛阳城，到春来，名花开遍，河阳县，号花封，仙吏传名。黄四娘，有的是，千枝万朵，苏公堤，镇一片，紫雾红云。说不尽，自古来，繁华境界，收拾些，从今后，花柳心情。君不见，霎时间，催花风雨，粉墙边，苍苔上，都是残英。金谷园，剩得些，荒苔野鲜，百花洲，只是些，蔓茸青怜。彩云中，望不见，散花天女，春宫内，难觅个，花蕊夫人。觑得破，假机关，花开花落，悟得著，真消息，非色非声。坐谈间，描写尽，花情花态，东风里，不知道，花喜花嗔。满词场，又添了，一番佳话，惭愧杀，江郎笔，五色花生。百岁光阳易白头，花开花落几时休。且将膝上琵琶语，弹尽胸中一段愁。最好春光二月天，惊红哭紫各纷然。那能化作花间蝶，日向花房自在眠。
三十字母
作者：钱长泽
朝代：清

布局先存根地，可关可拆最利，六三胜是九三投，铁网七三非计。行子要得实地，垂莲大角用意，神头倚盖扭双飞，尖轧飞关审细。探子观其动静，正应留作伏兵，敌棋应错大侵分，亦有全军覆尽。侵分须观外势，搜根实己完全，敌棋正应莫投完，留作伏兵休恋。点方破眼要着，其余留作伏兵，稍能借此可攻侵，点实却无空隙。罩法墙高可用，尖出应以斜飞，让他一子不为奇，虽活得其外势。孤棋先轧眼位，被围细算出头，他孤吾走暗侵搜，攻逼无根轧瘦。断头原分长短，应断不可迟疑，相思明暗看清些，轧法连环要细。攻逼先带含补，也须照应邻棋，攻伊必应莫迟疑，最忌杀机存意。补病必须补净，内外照应无虞，虚中实不补，要补实中虚。立子两边有应，实己兼逼他棋，倘然呆立却非宜，病处何曾回避。硬字独言应子，以退为进称良，硬中带软甚庸常，应硬亦当细想。弃子无论大小，细看应与不应，脱先转换势能成，因此反能取胜。脱先先作本处，可丢便去脱先，弃小就大莫迟延，可脱不宜贪恋。搜法寻求空隙，先得实地为君，去其眼位使无根，总走便宜失尽。半局须看空隙，吊轧转换腾挪，借意得实为主，大小看明攻补。夹乃乘虚而用，借他先手最宜，断头长短莫狐疑，有夹须当看细。杀要夺路破眼，细观宽紧出头，钓竿独立顶头收，残局莫教遗漏。做宽成眼对半，不能护断为先，做紧断扑顶头连，下子先存成算。劫棋通盘不打，长生彼此难收，便宜他处暂时丢，大小宽三莫就。活法不宜执一，细观过渡兼攻，外投内活更玲珑，一劫做成妙用。奇乃兵家变法，手谈何异行兵，他奇吾正变难生，受困必须奇应。渡过两边连络，立拖虚实不离，盘头顶轧最便宜，通局还当审细。征棋共有四名，盘征反正回纹，临征仔细看分明，独有盘征尤甚。门棋原非一种，盘门软硬大门，敌棋另有一无根，放走两边受困。盘头最为得势，先手活渡勿迟，收法他呆我实，留心笼逼他棋。封头乘其未活，三面有应必封，断头先与顶头封，收得中腹受用。成势或成大块，勿贪些小便宜，使他走破最难医，折本何堪加利。顶子阻连破腹，又能避轧避分，细看呆子最多情，要处用之妙甚。官子要得实地，一路二路转头，破空收空细搜求，彼此相持勿走。
江南曲拟梁昭明
作者：陆奎勋
朝代：清

江南草长莺乱飞，柳花如雪粘人衣。龙头画舫送将归。送将归，两持楫。妹桃根，姊桃叶。
君马黄
作者：陆次云
朝代：清

君马黄，臣马白。君执圭，臣执璧。君意皇皇臣翼翼，四海会同来有绎。和在镳，鸾在轼，骄骄八骏不齐色。驰驱不向昆仑陟，马之良，良以德。
露筋祠迎神曲
作者：陈份
朝代：清

秋雨兮冥冥，庙门兮水汀。苇叶兮簌簌，茨菇花兮青青。若有人兮美女，佩明珰兮饰翠羽。桂栋兮惠帏，奠之兮椒醑。嗟行露兮无家，萎玉颜兮如花。甘捐生兮江浒，与白璧兮无瑕。
题谢孝子东纬先生侍疾图，用乐府体
作者：陈名发
朝代：清

父兮生我，母兮鞠我。酬答恩慈，百无一可。先生若曰，惟孝则颇。儿不愿致千金富，儿不愿觅万户侯，但愿长侍父母之春秋。风雨一庐，父老而病。儿与父母，相依为命。父病儿忧千种并。一方洞见儿能医，祇为天亲意转疑。陈牲酒，祷神祇，血痕缕缕泪丝丝，回思心骨悲。小人有母，又为造化小儿苦。手足拘挛两不良，声声愁绝听喔咻。儿手代母肱，儿足代母股。儿在母旁，母疾二分愈。鸡三号，更五鼓，药鼎茶铛终夜伍。人怜一十八年长，儿恨一十八年光阴箭去弩。人绘先生事，我绘先生心。先生有知，许我知音，此意还质吾江阴。
祀何仙姑乐章 其二 送神
作者：陈子升
朝代：清

灵不可兮栖迟，丹甃湛兮云以？。无琼食兮珍果，君不可兮奉母。鹅笙兮鼍鼓，渺缊缊兮独不下。
祀何仙姑乐章·迎神
作者：陈子升
朝代：清

飘罗兮练浮，灵纷葩兮迁绛趺，请阿㜷兮招鲍姑。桂馔兮猿醴，煮白石兮清水。故宫兮归来，源源兮不可以期。灵不可兮栖迟，丹甃湛兮云以？。无琼食兮珍果，君不可兮奉母。鹅笙兮鼍鼓，渺缊缊兮独不下。
葩经体川流四章
作者：陈子升
朝代：清

川流浮浮，我今斯居。不遑朝餔，吁嗟乎权舆。川流㶁㶁，我今斯息。不遑朝食，吁嗟乎宿昔。园中何有，有薪有蔬。吁嗟权舆，胡食而鱼。不遑朝餔，曰犹徐矣。薪蔬惟棘，莫之敷矣。园中何有，有荼有藿。吁嗟宿昔，胡食而鲽。不遑朝食，曰犹绎矣。荼藿骚骚，莫之藉矣。
忧旱谣
作者：陈学洙
朝代：清

去年夏雨，淫淫不息。今年无雨，赤日如炙。日如炙，旦至晡。土既裂，苗皆枯。去年食米，今年食麦。麦贱米贵，五斗换石。食麦犹可，无麦则那。东田西田戽水归，筋酸骨痛腹更饥。天不雨，田无水。禾不生。侬亦死。
平滇雅三篇 其一 岳湖逐寇
作者：陈廷敬
朝代：清

岳湖洋洋，我武洸洸。谓南有藩，无敢撼我疆。岳湖滔滔，我武嚣嚣。谓南有藩，无敢阚我郊。我疆大矣，我圉溢矣！芽蘖其间，竦棘合猬。昔我南藩，化为异类。帝如两大，以覆以载。推食以食，解衣以衣。迁之善地，勿剪勿拔。彼惟狂昏，狡焉生心。肆为诛首，启戎于南。如螗奋臂，如蚋决眦。首仰臆张，如豕斯鸷。惟帝咨嗟，惠威是崇。薄往禽之，孰佐予功？予矜下民，救此一方，取其残凶。是类是造，祃于临冲。楛矢敦音雕弓，我弓我矢，靡旌摩垒。兵无遗镞，耕无失耜。天堑茫茫，限此江水。既断其趾，且斩其頍。盗负险阻，距趯跃踉。翾飞饥啸，羽翅以张。候在太白，占于天狼。我泾我陇，是震是惊。维彼闽粤，波荡海垠。帝屡下顾，哀此垫昏。盗往连结，倚以父母。乃饵乃诱，乃为盗守。帝援天予，铩羽截鳞。岭海革面，蒙羞来臣。禽暴于威，柔矶于恩。盗失厥助，飞魄殒命。老雄野死，枭雏栖栖。巢湖饮海，倾摇于波。尔居臲臲，我步逶迟。大袒高骧，贼焉遁逃。洞庭汤汤，岳阳峨峨。载驱载驰，爰拔厥家。惟人归德，惟帝之谟。穷经窟宅，是剪是屠。我武燀耀，式廓鬼区。百蛮万国，傒我来苏。
平滇雅三篇 其三 滇池
作者：陈廷敬
朝代：清

滇池汹汹，帝乃平之。匪彼元戎，惟帝之功。高居北极，洞视下方。惟仁智勇，克靖万邦。帝命臣塔，汝从西粤，急捣其窟。塔拜受命，衔枚束刃。环滇其来，龙骇鹏鶱。军声轰然，如坠自天。帝命臣里，汝往巴蜀，横剪侧入。里拜受命，量沙追蓐。有疾其驱，无暴我邦。踣栅跐垒，言壁其东。帝命臣泰，汝从黔趋。惟此蝥贼，数载旷诛。汝将士用命，贼其敢逋？泰拜受命，于皇之训。我旐我旗，于苗于蛮。度幕轻留，弥险蔽关。夺其阻隘，掀其篱藩。兽穷负嵎，我师固以完。帝命我师，势为犄角。麾城摲邑，万里手握。维彼鷇麛，敢抗乔岳。维彼萌蘖，敢傲霜雹。彼蘖繁矣，于焉蟠根。雨露既濡，忘帝力之勤。圣人神武，施设芟荑。斮彼枭骜，张我熊螭。傃镡批亢，下甲陷坚。箕张翼舒，合围于原。兽穷于阱，人或兽哀。快彼凶丑，覆卵毁胎。帝曰吁嗟，劳我人师。日费百万，大农不支。滇人望拯，如哺疗饥。载砺载攻，天策攸宜。孟冬月杪，师薄于城。降蟠夕竖，逆骇纵横。林野涂脑，邮驿递颅。滇人歌舞，于屋于衢。夜半捷来，天心恻楚。闵怜下民，罹此荼苦。我将我师，于野暴露。布惠酬功，急疾如火。于庙于郊，其仪孔炽。华俎腯牲，永言昭事。都人士女，白叟黄童。叹呀嘻笑，祝我圣躬。帝曰归来，予开明堂。制礼兴乐，登贤拔良。孩养无告，施厚仁滂。熙我庶绩，纲举目张。永万斯年，率由不忘。
平滇雅三篇 其二 湘东
作者：陈廷敬
朝代：清

师渝于江，于湘之东。师如雷冯震，衡岳以攻。一夫为逆，多方则病。播虐抗有德，我人斯奋，卒归厥命。归命伊何，衡人之灾，衡盗所家。追奔逐北，犀甲雕戈。虎旂龙节，天威所加。帝臣如虎，帝师貙武。烈烈旓旌，渊渊金鼓。嶷嶷绥章，啴啴戎路，莫我敢拒。右刈武陵，左扫星沙。磨崖岣嵝，我功孔嘉。戎马晨服，候烽夕遮。剿绝恶本，敢遗萌芽。其恃枫木，其恃辰龙。震之拔之，自西自东。陟岭逾徼，于山于川。远招迩归，囚豪解颜。东西合师，进次于沅。孽童日蹙，怙凶忍顽。左捣其虚，右攻其坚。载辟载韨，会于中权。既克于沅，沅人。如日之升，如霖遇晞。以肉其枯，以勍其羸。式歌且舞，以乐我师。南讫罗施，来迎壶浆。鸣鞞铜鼓，洗兵盘江。彼寇舆尸，昼匿宵奔。滇人荒荼，待我于门。凡此滇功，惟天子乃成。古者推毂，梱外以行。今者决胜，一秉庙廷。孰是遗孽，而廑睿明。师徒浑浑，渐集于滇，惟天威式监。官臣恪守，乃获其丑。保大定功，流声焉穷。
平滇雅三篇·岳湖逐寇
作者：陈廷敬
朝代：清

岳湖洋洋，我武洸洸。谓南有藩，无敢撼我疆。岳湖滔滔，我武嚣嚣。谓南有藩，无敢阚我郊。我疆大矣，我圉溢矣！芽蘖其间，竦棘合猬。昔我南藩，化为异类。帝如两大，以覆以载。推食以食，解衣以衣。迁之善地，勿剪勿拔。彼惟狂昏，狡焉生心。肆为诛首，启戎于南。如螗奋臂，如蚋决眦。首仰臆张，如豕斯鸷。惟帝咨嗟，惠威是崇。薄往禽之，孰佐予功？予矜下民，救此一方，取其残凶。是类是造，祃于临冲。楛矢敦音雕弓，我弓我矢，靡旌摩垒。兵无遗镞，耕无失耜。天堑茫茫，限此江水。既断其趾，且斩其頍。盗负险阻，距趯跃踉。翾飞饥啸，羽翅以张。候在太白，占于天狼。我泾我陇，是震是惊。维彼闽粤，波荡海垠。帝屡下顾，哀此垫昏。盗往连结，倚以父母。乃饵乃诱，乃为盗守。帝援天予，铩羽截鳞。岭海革面，蒙羞来臣。禽暴于威，柔矶于恩。盗失厥助，飞魄殒命。老雄野死，枭雏栖栖。巢湖饮海，倾摇于波。尔居臲臲，我步逶迟。大袒高骧，贼焉遁逃。洞庭汤汤，岳阳峨峨。载驱载驰，爰拔厥家。惟人归德，惟帝之谟。穷经窟宅，是剪是屠。我武燀耀，式廓鬼区。百蛮万国，傒我来苏。师渝于江，于湘之东。师如雷冯震，衡岳以攻。一夫为逆，多方则病。播虐抗有德，我人斯奋，卒归厥命。归命伊何，衡人之灾，衡盗所家。追奔逐北，犀甲雕戈。虎旂龙节，天威所加。帝臣如虎，帝师貙武。烈烈旓旌，渊渊金鼓。嶷嶷绥章，啴啴戎路，莫我敢拒。右刈武陵，左扫星沙。磨崖岣嵝，我功孔嘉。戎马晨服，候烽夕遮。剿绝恶本，敢遗萌芽。其恃枫木，其恃辰龙。震之拔之，自西自东。陟岭逾徼，于山于川。远招迩归，囚豪解颜。东西合师，进次于沅。孽童日蹙，怙凶忍顽。左捣其虚，右攻其坚。载辟载韨，会于中权。既克于沅，沅人。如日之升，如霖遇晞。以肉其枯，以勍其羸。式歌且舞，以乐我师。南讫罗施，来迎壶浆。鸣鞞铜鼓，洗兵盘江。彼寇舆尸，昼匿宵奔。滇人荒荼，待我于门。凡此滇功，惟天子乃成。古者推毂，梱外以行。今者决胜，一秉庙廷。孰是遗孽，而廑睿明。师徒浑浑，渐集于滇，惟天威式监。官臣恪守，乃获其丑。保大定功，流声焉穷。滇池汹汹，帝乃平之。匪彼元戎，惟帝之功。高居北极，洞视下方。惟仁智勇，克靖万邦。帝命臣塔，汝从西粤，急捣其窟。塔拜受命，衔枚束刃。环滇其来，龙骇鹏鶱。军声轰然，如坠自天。帝命臣里，汝往巴蜀，横剪侧入。里拜受命，量沙追蓐。有疾其驱，无暴我邦。踣栅跐垒，言壁其东。帝命臣泰，汝从黔趋。惟此蝥贼，数载旷诛。汝将士用命，贼其敢逋？泰拜受命，于皇之训。我旐我旗，于苗于蛮。度幕轻留，弥险蔽关。夺其阻隘，掀其篱藩。兽穷负嵎，我师固以完。帝命我师，势为犄角。麾城摲邑，万里手握。维彼鷇麛，敢抗乔岳。维彼萌蘖，敢傲霜雹。彼蘖繁矣，于焉蟠根。雨露既濡，忘帝力之勤。圣人神武，施设芟荑。斮彼枭骜，张我熊螭。傃镡批亢，下甲陷坚。箕张翼舒，合围于原。兽穷于阱，人或兽哀。快彼凶丑，覆卵毁胎。帝曰吁嗟，劳我人师。日费百万，大农不支。滇人望拯，如哺疗饥。载砺载攻，天策攸宜。孟冬月杪，师薄于城。降蟠夕竖，逆骇纵横。林野涂脑，邮驿递颅。滇人歌舞，于屋于衢。夜半捷来，天心恻楚。闵怜下民，罹此荼苦。我将我师，于野暴露。布惠酬功，急疾如火。于庙于郊，其仪孔炽。华俎腯牲，永言昭事。都人士女，白叟黄童。叹呀嘻笑，祝我圣躬。帝曰归来，予开明堂。制礼兴乐，登贤拔良。孩养无告，施厚仁滂。熙我庶绩，纲举目张。永万斯年，率由不忘。
送董无休归会稽歌二首
作者：陈恭尹
朝代：清

奈何别，感予悲，思昔与君初相知。我之北，君在南，解君之策策两骖。我之南，君将北，我马玄黄不如昔。五羊城东百尺浪，欲送归人行不得。行不得，为君歌。风乎谷中，云乎山阿。雷入于地，雨伏于河。风云雷雨飒然合，下天上地为滂沱。云摇雨散西风好，愿君且向山阴道。南北分飞自偶然，丈夫不受炎洲老。江水秋以洚，关河上西而风。翼翼之篷，我友于东。东何归，归会稽。稽山阳，稻与粱。稽山背，蒿与艾。何以赠君赠自爱。独女不嫁邻儿大，欲往从之慎其对。
三割股
作者：陈斌
朝代：清

初割股，为阿母。阿耶早去，惟阿母长寿。母曰嗟，三年疾久。他无长兄小弟，有良药焉求，良巫焉走。母视女心，女视母口。耶来掩母口，母勿呕。再割股，为老姑。老姑苏苏，顾妇呼儿疾，妇往扶。无儿无吾，思儿当反哺。儿负蓐，妇当代儿反哺。姑血枯，妇肉痡。妇无阿母惟吾姑。三割股，为夫苦。负疾如丘山，妾无疾心腐。天乎不可堕，姑何抚，娇儿何怙妾不苦。三割股，天乎不可堕。
三割股·其一
作者：陈斌
朝代：清

初割股，为阿母。阿耶早去，惟阿母长寿。母曰嗟，三年疾久。他无长兄小弟，有良药焉求，良巫焉走。母视女心，女视母口。耶来掩母口，母勿呕。
三割股·其三
作者：陈斌
朝代：清

三割股，为夫苦。负疾如丘山，妾无疾心腐。天乎不可堕，姑何抚，娇儿何怙妾不苦。三割股，天乎不可堕。
三割股·其二
作者：陈斌
朝代：清

再割股，为老姑。老姑苏苏，顾妇呼儿疾，妇往扶。无儿无吾，思儿当反哺。儿负蓐，妇当代儿反哺。姑血枯，妇肉痡。妇无阿母惟吾姑。
三月三日尉氏道中作
作者：陈维崧
朝代：清

登尉缭台，上三垂岗，伤如之何！忆谈兵说剑，才情磊落；投秦去魏，意气嵯峨。我到中原，重寻旧迹，牧笛球风起夜波。谁相问，纵残碑尚在，一半销磨。短衣匹马经过，叹禊日难逢晋永和。正水边柳眼，斜窥芳岸；风前燕尾，乱剪晴莎。异国风光，中年意味，写上乌丝感慨多。休凭吊，西湔裙挑菜，士女娑拖。
乞巧同蘧庵先生赋
作者：陈维崧
朝代：清

碧云耿耿，见银河低泻。人在针楼曝衣罢。告天孙、臣本屠钓江东，疏拙甚，愿以蛛丝巧借。天孙含笑答：见事卿迟，大抵聪明让聋哑。试看古今来，刘项孙曹，都留作、残编闲话。只赐汝狂騃倍常年，好烂醉高歌，花天月夜。
二十字令·咏便面上栀子花为陆汉标赋
作者：陈维崧
朝代：清

纨扇上，谁添栀子花。搓酥滴粉做成他。凝蝉纱。夭斜。
二月十一日夜风月甚佳过水绘园听诸郎弦管灯
作者：陈维崧
朝代：清

弹地弦清，飘来笛脆，曲室诸郎歌管。他乡风月佳无比，只是中年以后，心情顿懒。遥忆故园妆楼上，镇玉臂云鬟凄断。伤心处，何事尊前，一声河满。却是绛河欲没，珠绳乍转。画角谯楼哀怨。旧事如尘，新愁似梦，可惜一场分散。奈天涯滋味，瞒不过、南归鱼雁。吮霜毫、才提还倦。莫虑春寒，罗衾红泪暖。
同前题
作者：陈维崧
朝代：清

虽则毋归，对酒当歌，终难激扬。似孔家文举，幼原了了；卫家叔宝，晚更茫茫。五剧金鞭，六衔宝马，谁数吾家老子昂。公真误，叹臣今已老，发短心长。御沟偶过球场，笑涂辙都为若辈妨。更内家髻样，巧如马坠；小侯舞势，快作鸾翔。酒则数行，食而三叹，断尽西风烈士肠。登城望，有千群筚篥，万点牛羊。
咏慈仁寺古松寿纪伯紫
作者：陈维崧
朝代：清

摩空翠鬣，万古知难老。色作青铜雪霜饱。似杜甫惊人，马卿傲世，二子者，可以状君兀奡。托根燕市侧，游戏支离，一笑风尘比鸿爪。任丝管喧阗，貂禅赫奕，更七姓鞭丝醉袅。只西风吼处作涛声，对凤阙龙墀，吾存吾傲。
咏滇茶
作者：陈维崧
朝代：清

胭脂绣缬，正千里江南，晓莺时节。绛质酣春，红香宠午，惟许茜裙亲折。晓印枕痕零乱，浅晕酒潮明灭。春园里，较琪花玉茗，娇姿更别。情切，想故国。万里日南，渺渺音尘绝。灰冷昆明，尘生洱海，此恨拟和谁说？空对异乡烟景，蓦记旧家根节。春去也，想蛮花[犬旁+乞]鸟，泪都成血。
咏铁马同云臣赋
作者：陈维崧
朝代：清

赤兔无成，乌骓不逝，屈作小廊檐马。碎珮琮琤，丛铃戛（王+吉），依稀客窗闲话。更乌鹊时相触，霜欺兼雨打。几悲诧，多少战场猛气，矜蹴踏万马一时都哑。流落到而今，踠霜蹄寄人篱下。潦倒余生，侭闲身蛛丝同挂。又西风唤起，仍旧酸嘶中夜。
咏马贵阳画册
作者：陈维崧
朝代：清

极北龙归，江东马渡，君臣建业偏安。天上无愁，宫中有庆，声声玉树金莲。点缀太平年。更尚书艳曲，丞相蛮笺。月夕花朝，那知王濬下楼船。华清月照栏杆，怅多时粉本，流落人间。可惜当初，丹青妙手，如何不画凌烟？风景极凄然。写一行衰柳，几处哀蝉。展卷沉吟，昏鸦蔓草故宫前。
墙外丁香花盛开感赋
作者：陈维崧
朝代：清

攀来尚隔，望处偏清，算怎到花开，阑珊春已在长亭。滴粉搓酥，小红墙角倍分明。年年此际，笼归马上，递遍春城。昨岁看花，有人秃袖，擘阮挨筝。怅新来梁间燕去，往事星星。只有邻花，不作路旁情。夜深难睡，缤纷花影，筛满空庭。
夜宿翁村时方刈稻苦雨不绝词纪田家语
作者：陈维崧
朝代：清

为君诉。今年东作，满目西畴，尽成北渚。雨翻盆势欲浮城去。香稻波飘，都作沈湘角黍。咽泪频呼儿女，瓮头剩粒，为君殷勤煮。话难住。茅檐点滴，短檠青荧，床上无干处。雨声乍续啼声断，又被啼声，剪了半村雨。摇手亟谢田翁，一曲淋漓，不抵卿言苦。
夜游宫秋怀四首（选二）
作者：陈维崧
朝代：清

一派明云荐爽，秋不住，碧空中响。如此江山徒莽苍。伯符耶？寄奴耶？嗟已往。十载羞厮养，孤负煞，长头大颡。思与骑奴游上党。趁秋晴，（足庶）莲花，西岳掌。耿耿秋情欲动，早喷入霜桥笛孔。快倚西风作三弄。短狐悲，瘦猿愁，啼破冢。碧落银盘冻，照不了，秦关楚陇。无数蛰吟古砖缝。料今宵，靠屏风，无好梦。
夜行荥阳道中
作者：陈维崧
朝代：清

峡劈成皋古郡，人杂猿猱过。断崖怒走，苍龙立而卧。此乃广武山乎？噫嚱古战场哉，悲来无那。卸鞍坐，烟竹吹来入破。一林纤月，雁声不断，砧声又掺合。历历五点三更，马前渐逼，荥阳城头灯火。
家善百自崇川来，小饮冒巢民先生堂中。闻百
作者：陈维崧
朝代：清

是谁家本师绝艺？檀槽搯得如许！半弯逻逤无情物，惹我伤今吊古。君何苦：君不见、青衫已是人迟暮。江东烟树。纵不听琵琶，也应难觅，珠泪曾干处。凄然也，恰似秋宵掩泣，灯前一队儿女。忽然凉瓦飒然飞，千岁老狐人语。浑无据，君不见、橙心结绮皆尘土。两家后主，为一两三声，也曾听得，撇却家山去。
寄书
作者：陈维崧
朝代：清

香茗才情，簪花模样，斜舒密色笺儿。霜毫才吮，早已泪如丝。楚天楼上湘娥倚，奈湘雨湘烟十二时。说与天涯游子，近日恹恹春病，生怕难支。为趁双鱼，无物寄相思。真珠滴向红绡满，怕绡滑珠圆难寄伊。
春日游平山堂即事
作者：陈维崧
朝代：清

三月雷堂口，多少游丝浴鹭。正潋滟文縠初平，金沟种满芳树。屏幕津楼斜蘸水，千秋春院闲吹絮。喜夹衣初试，艇子一双摇去。阵阵鬓丝，层层帘影，齐向平山渡。隔船纱、袅袅婷婷，影落绿波深处。照菱花水面明妆，唱竹枝风前诗句。又东园、芍药才红，金铃争护。兰桡小拢，看绕径裙花，漾尘微步。渐铺遍氍毹，玉笋飞觥，春纤拂素。红子低敲，青梅小摘，栏杆却立频回顾。蓦地见、玉钩斜路。伤心吊古，黯然偷注横波，此处是，隋皇墓。几番惆怅，流水东风，往事浑无据。且趁江流正滑，好放蜻蛉，慢摇纸扇，重歌金缕。暝翠将沉，船头欲转，茱萸湾子红桥下，妒游童、宝马将人觑。可怜此际归来，两岸榆钱，一天丝雨。
显德寺前看枫叶
作者：陈维崧
朝代：清

岚翠浓于草鞋夹。绕坡细流，潨潨暗通苕霅。谷声遝，下落乱泉声里，愀悄如相答。此间景，纯得关仝巨然法。寺松三百本，雨溜苍皮，霜彫黛甲。秃干争欹压。笑语同游：黄叶鸣簷，丹枫寺里，如何不荷埋身锸？
本意（癸丑三月十九日，用明杨孟载韵）
作者：陈维崧
朝代：清

中酒心情，拆绵肘节，瞢腾刚送春归。一亩池塘，绿荫浓触帘衣。柳花搅乱晴晖。更画梁、玉翦交飞。贩茶船重，挑笋人忙，山市成围。蓦然却想，三十年前，铜驼恨积，金谷人稀。划残竹粉，旧愁写向阑西。惆怅移时。镇无聊、掐损蔷薇。许谁知？细柳新蒲，都付鹃啼。
柬程村文友
作者：陈维崧
朝代：清

想当年。黄公垆下兴翩翩。盘龙雕马，春风门下盛貂禅。有邹阳董相，一时赏誉重琅玕。略记旗亭游处，都相似、尔我周旋。自许上流，人称名士，终朝蹋臂萦牵。更儿呼德祖，弟蓄灌夫，意气无前。忆唱绿帻金丸，风流放诞，并坐响鵾弦。仿佛是、巷名金钱，幕号红莲。回中下杜，油壁雕鞍，曾经坠粉遗钿。狂奴减未？痴人死未？诟厉语，亦相怜。分携成旧雨，酒阑追省，一往凄然。同学少年虽健，奈酒徒散尽不堪言。道政坊头，延秋门外，忆了千千万。论窥帘映柱人何限，都分付、碎雨零烟。念故人一样艰难，总萧瑟江南庾子山。写瑶琴怨，我弹未了，又怕君弹。
歌筵感旧
作者：陈维崧
朝代：清

谁家摇步障，明月夜，赏花天。正壁带红稠，帘衣绿绉，夹路钗钿。从前，也曾听处，渐如尘似梦记难全。遮莫延秋门里，不然道政坊边。铜仙，有泪泻如铅。揽镜恼华颠。讵飘零江海，重归故国，再上珠筵。龟年，莫停歌拍，怕举头皓魄不常圆。正月新蒲细柳，满场横竹哀弦。
江行望秣陵作
作者：陈维崧
朝代：清

轻舟夜剪秋江，西风鳞甲生江面。瓦官阁下，方山亭外，惊涛雪片。一带蒋州，千寻铁锁，等闲烧断。只波间皓月，流光欲下，旧曾照，金陵县。何处回帆挝鼓，更玉笛、数声哀怨。回思往事，永嘉南渡，流人何限。如此江山，几人怜惜，斜阳断岸。正江南烟水濛濛，飞尽楚天新雁。
汴梁城内有李师师巷经过感赋
作者：陈维崧
朝代：清

是东京旧迹，愁漠漠，雨丝丝。怅赵宋繁华，樊楼笑语，总被风吹。凄其，剩勾栏在，照绿窗曾挂月如规。今日颓垣废井，当年舞榭歌基。师师，雪貌玉为肌。玩月赏花时。惹君王夜幸，香橙暗擘，腻笋潜携。谁知，小屏风后，有周郎低唱断肠词。一代春娇寂寞，半城夜火参差。
泥莲庵夜宿，同子万弟与寺僧闲话（庵外有白
作者：陈维崧
朝代：清

倦客心情，况遇着、秋院捣衣时节。惆怅侧帽垂鞭，凝情伫寥泬。三间寺、水窗斜闭，一声磬、林香暗结。且啜茶瓜，休论尘世，此景清绝。询开士、杖锡何来？奈师亦江东旧狂客。惹起南朝零恨，与疏钟呜咽。有多少、西窗闲话，对禅床、剪烛低说。渐渐风弄莲衣，满湖吹雪。
清明感旧
作者：陈维崧
朝代：清

正轻阴做来寒食，落花飞絮时候。踏青队队嬉游侣，只我伤心偏有。休回首，新添得、一堆黄土垂杨后。风吹雨溜。记月榭鸣筝，露桥吹笛，说着也眉皱。十年事，此意买丝难绣。愁容酒罢微逗。从今纵到岐王宅，一任舞衣轻斗。君知否？两三日、春衫为汝重重透。啼多人瘦。定来岁今朝，纸钱挂处，颗颗长红豆。
渔父家风·赠梁溪赵叟
作者：陈维崧
朝代：清

十年小阁自埋名，不爱卖丹青。随身并少林逋鹤，人比惠泉清。花一树，酒三升，了浮生。朝来微醉，拍手凭阑，雨后新晴。
游京口竹林寺
作者：陈维崧
朝代：清

长江之上，看枝峰蔓壑，尽饶霸气。狮子寄奴生长处，一片雄山莽水。怪石崩云，乱岗淋雨，下有鼋鼍睡。层层都挟，飞而食肉之势。只有铁瓮城南，群山嬴秀，画出吴天翠。绝似小乔初嫁与，顾曲周郎佳婿。竹院盘陀，松寮峭蒨，最爱林皋寺。徘徊难去，夕阳烟磬沉未？
癸丑除夕
作者：陈维崧
朝代：清

响铜签。许多年、旧事压眉尖。记得当初，后堂弟妹，团圞围定红帘。饮尽了、屠苏千盏，挞画鼓，憨笑赌黄柑。十里春城，金蛾暗扑，火凤交衔。自后也逢除夕，叹此身长是，弟北兄南。第宅俱非，颠毛都换，每因节令生嫌。只万点、官桥夜火，风吹零乱映疏檐。羡煞邻家岁酒，隔巷春衫。
秋夜听梁溪陈四丈弹琵琶
作者：陈维崧
朝代：清

瑟瑟阴阴，嗟哉此声，胡为乎来？似灵鼍夜吼，狂崩断岸；角鹰秋起，怒决荒台。忽漫沉吟，陡焉掩抑，细抵游丝缀落梅。冰弦内，惹一宵涕泪，万种悲哀。十年前记追陪，怎握手霜灯暗自猜。叹朱门酒肉，谁容卿傲；梨园子弟，总妒君才。牢落关河，聊萧身世，迸入空亭小忽雷。癫狂甚，骂人间食客，大半驽骀。
秋怀
作者：陈维崧
朝代：清

秋气横排万马，尽屯在、长城墙下。每到三更素商泻。湿龙楼，晕鸳机，迷爵瓦。谁复怜卿者？酒醒后、槌床悲诧。使气筵前舞甘蔗。我思兮，古之人，桓子野。
秋感
作者：陈维崧
朝代：清

夜来几阵西风，匆匆偷换人间世。凄凉不为，秦宫汉殿，被伊吹碎。只恨人生，些些往事，也成流水。想排花露井，桐英永巷，青骢马，曾经系。光景如新宛记，记瑶台、相逢姝丽。微烟淡月，回廊复馆，许多情事。今日重游，野花乱蝶，迷濛而已。愿天公还我，那年一带，玉楼银砌。
秋雨过红板桥
作者：陈维崧
朝代：清

当年此地，消魂人忆消魂事。妙舞清歌，不是柔奴定泰奴。西风古道，二十年来人渐老。漠漠迢迢，秋雨重经红板桥。
秣陵怀古
作者：陈维崧
朝代：清

红板桥头，锦衣仓北，金陵从古皇州。记离宫墙外，年少曾游。忽听九重仙乐，东风细细度龙楼。依稀认，宁王玉笛，贺老箜篌。悠悠，南朝风景，看几遍桃红，白了人头。算刘郎易老，嬴女难留。三十六宫何在？斜阳外、隐隐离愁。伤心极，后湖菱蔓，一片渔舟。
繫裙腰·咏裙
作者：陈维崧
朝代：清

满园草色绿迢迢。都吹上，小裙腰。栖鸾宿蝶风流甚，暗晕红潮。轻飏处，称垂髫。有时沈在帘儿底，依稀微露轻绡。隔花绣带无风转，浅立春宵。想应拂遍，落梅娇。
蜀山谒东坡书院
作者：陈维崧
朝代：清

水拍晴莎，山衔春店，飞花落絮悠扬。打鱼放鸭，四月好时光。此地林峦绝胜，家家足、碧涧幽篁。斜坡上，碎瓻败甓，零乱补围墙。鸣榔，思往事，峨嵋仙客，曾驻吾乡。惹溪山千载，姓氏犹香。今日紫姑圣女，喧村赛、画鼓明妆。残碑在，独怜野草，渐没古祠堂。
许月度新自金陵归，以《青溪集》示我，感赋
作者：陈维崧
朝代：清

青溪路。记当日、年少嬉游处。覆舟山畔人家，麾扇渡头士女。水花风片，有十万珠帘夹烟浦。泊画船、柳下楼前，衣香暗落如雨。闻说近日台城，剩黄蝶濛濛，和梦飞舞。绿水青山浑似画，只添了、几行秋戍。三更后、盈盈皓月，见无数精灵含泪语。想胭脂井底娇魂，至今怕说擒虎。
读孚若长歌，即席赋赠仍用孚若原韵
作者：陈维崧
朝代：清

霆轰电掣，算君才真似，怒涛千斛。百感淋漓风骤起，劈裂满堂桦烛。公醒而狂，人憎欲杀，抵鹊何须玉。春衫老泪，鲛珠瓣瓣堪掬。不记三十年前，灌夫使气，嚄唶惊邻屋。弹指蓬莱今又浅，短法可能长绿。诗酒前缘，莺花小劫，世事弹棋局。关山笛破，欲吹吹不成曲。
赠别芝麓先生，即用其题《乌丝词》韵
作者：陈维崧
朝代：清

四十诸生，落拓长安，公乎念之。正戟门开日，呼余惊座；烛花灭处，目我于思。古说感恩，不如知己，卮酒为公安足辞？吾醉矣！纔一声河满，泪滴珠徽。昨来夜雨霏霏，叹如此狂飙世所稀。恰山崩石裂，其穷已甚；狮腾象踏，此景尤奇。我赋将归，公言小住，归路银涛百丈飞。氍毹暖，趁铜街似水，赓和无题。归去来兮！竟别公归，轻帆早张。看秋方欲雨，诗争人瘦；天其未老，身与名藏。禅塌吹箫，妓堂说剑，也算男儿意气扬。真愁绝，却心忧似月，鬓秃成霜。新词填罢苍凉，更暂缓临歧入醉乡。况仆本恨人，能无刺骨；公真长者，未免霑裳。此去荆溪，旧名罨画，拟绕萧斋种白杨。从今后，莫逢人许我，宋艳班香。
辊绣毬·纪游
作者：陈维崧
朝代：清

淡荡刺梅园，被紫蝶、成团勾去。杂花眠砌，雏莺梳院，赤栏银井，想经昨夜，一场新雨。门外天寒如许。小楼上、有人知否。断无消息，可胜惆怅，两层门内，惟闻弦响，枨枨不住。
辽后妆台
作者：陈维崧
朝代：清

洗妆台下伤情路，西风又吹人到。一缕山鬟，半梳苔发，想象新兴闹扫。塔铃声悄，说不尽当年，月明花晓。人在天边，轴帘遥闪茜钗小。如今顿成往事，回新深院里，也长秋草。上苑云房，官家水殿，惯是萧娘易老。红颜懊恼，与建业萧家，一般残照。惹甚闲愁，且归斟翠醥。
过冯唐故里
作者：陈维崧
朝代：清

酒罢燕歌竟歇，途穷赵瑟难求。滹沱水抱太行流，行过鄗南关口。匹马霜天古碛，三河玉勒长楸。翩翩过客半鸣驺，笑尔冯公白首。
过汜水县虎牢关作
作者：陈维崧
朝代：清

积铁苍然，关势临崖偻。崭绝东京好门户。挽藤萝、月黑谁恐人行，落叶卷，声似牢中吼虎。无情惟洛水，日夜东流，不为愁人带愁去。寂寞北邙山，苦对西风，排一派、唐陵汉墓。任吊古伤今已无人，只霜打棠梨，暗啼红雨。
过虎牢
作者：陈维崧
朝代：清

汜水东来，荥阳西去，伤心斜日哀湍。横鞭顾盼，又过虎牢关。叹息提兵血战，西风响、一片刀环。英雄泪，乱山红叶，不待晓霜丹。追攀，当日事，炎精末造，遗恨灵桓。又许昌迁驾，不肯回銮。今古兴亡转换，谁相问、剩水残山。凭高望，汉陵魏阙，一样土花斑。
送蘧庵先生之广陵，并示宗定九，孙无言，汪
作者：陈维崧
朝代：清

十里珠帘，半城画艇，百年花月维扬。有君家丞相，梅岭旧祠堂。每到清明赛社，倾城士女，愁弄笙簧。只无情隋堤，舞腰还斗宫妆。扁舟上冢，听邻船、重话兴亡。奈石马嘶风，银蚕吊月，往迹全荒。我亦当年薄倖，曾吹过、一帽红香。问桃花认否，前度刘郎。
钜鹿道中作
作者：陈维崧
朝代：清

雄关上郡，看城根削铁，土花埋镞。十月悲风如箭叫，此地人称钜鹿。白浪轰豗，黄沙苍莽，霜蚀田夫屋。车中新妇，任嘲髀里生肉。太息张耳陈余，当年刎颈，末路相倾覆。长笑何须论旧事，汦水依然微绿。欲倩燕姬，低弹赵瑟，一醉生平足。井陉日暮，乱鸦啼入枯木。
题徐渭文《钟山梅花图》，同云臣、南耕、京
作者：陈维崧
朝代：清

十万琼枝，矫若银虬，翩如玉鲸。正困不胜烟，香浮南内；娇偏怯雨，影落西清。夹岸亭台，接天歌板，十四楼中乐太平。谁争赏？有珠珰贵戚，玉佩公卿。如今潮打孤城，只商女船头月自明。叹一夜啼乌，落花有恨；五陵石马，流水无声。寻去疑无，看来似梦，一幅生绡泪写成。携此卷，伴水天闲话，江海余生。
题秦邮露筋祠
作者：陈维崧
朝代：清

湖上水连天，湖光卷尽寒烟。玉娥一去几千年，尽日凝妆俨然。漠漠雨丝飘碧瓦，人在女郎祠下。一树红梨开谢，明朝又是春社。
南浦二首
作者：项鸿祚
朝代：清

春水涨溪，浑是濛濛，昨夜杨花吹遍。走马问章台，长堤外，和雨和烟一片。纤腰自舞，料应未识相思怨。可惜笑桃人别后，孤负年年青眼。怪他眠起无端，好光阴都付，小莺雏燕。不向陌头看，怎知我，近日魂销肠断。丝丝缕缕，几时系得东风转。且去西泠桥畔等，万一舣船重见。一片縠纹柔，钓船开划出，银塘初晓。花雨飏微澜，东风静、镜里山眉浓扫。皴红皱碧，楼台倒影朱栏小。几日鸭头新涨暖，沁湿护堤芳草。最怜赋别江郎，正绿波南浦，销魂未了。双桨送桃根，眠鸥认、还是湔裙曾到。相思渺渺，武陵重去仙源悄。柳下轻萍才数点，昨夜絮飞多少。
南浦二首·其一
作者：项鸿祚
朝代：清

春水涨溪，浑是濛濛，昨夜杨花吹遍。走马问章台，长堤外，和雨和烟一片。纤腰自舞，料应未识相思怨。可惜笑桃人别后，孤负年年青眼。怪他眠起无端，好光阴都付，小莺雏燕。不向陌头看，怎知我，近日魂销肠断。丝丝缕缕，几时系得东风转。且去西泠桥畔等，万一舣船重见。
台城路三首
作者：项鸿祚
朝代：清

采香吟老蘋洲绿，疏花细垂凉穗。荇蔓分肥，芦根比瘦，添了横塘秋意。铅华倦洗，怎未到飘零，自怜憔悴。小立蜻蜓，冷烟红飐夕阳碎。明明翠绡聚泪，短篷凝望处，离恨难寄。怨碧江蓠，愁黄浦柳，一样飞蓬身世。沙头岸尾，蘸几笔燕支，水村图里。倒影鸥波，欲扶扶不起。暝烟寒飐秋星碧，低低傍帘穿户。露洗还明，风吹不灭，团扇轻教黏住。迷藏院宇，正蟾月窥人，又无寻处。画烛银屏，坠欢空有碎蛩诉。清宵漏长梦阻，悄惊梧叶下，凉影飞度。瘦竹虚廊，枯兰断甃，曾照离魂归去。相思更苦，任尘黯书灯，练囊谁贮。解认前生，草根栖暗雨。冷吟渐入梅花梦，悽悽雁声催晓。湿重帆迟，波凝岸寂，碎泻银河多少。天涯缥缈，正沙尾风回，柁牙云绕。剩得琼箫，艳词难付小红了。长桥旧游在否？两三株断柳，曾倚孤棹。病枕支愁，征衣浣泪，谁信如今怀抱。江湖岁杪，羡画里闲身，一蓑归早。隐约遥山，睡眉休更扫。
台城路三首·其一
作者：项鸿祚
朝代：清

采香吟老蘋洲绿，疏花细垂凉穗。荇蔓分肥，芦根比瘦，添了横塘秋意。铅华倦洗，怎未到飘零，自怜憔悴。小立蜻蜓，冷烟红飐夕阳碎。明明翠绡聚泪，短篷凝望处，离恨难寄。怨碧江蓠，愁黄浦柳，一样飞蓬身世。沙头岸尾，蘸几笔燕支，水村图里。倒影鸥波，欲扶扶不起。
台城路三首·其三
作者：项鸿祚
朝代：清

冷吟渐入梅花梦，悽悽雁声催晓。湿重帆迟，波凝岸寂，碎泻银河多少。天涯缥缈，正沙尾风回，柁牙云绕。剩得琼箫，艳词难付小红了。长桥旧游在否？两三株断柳，曾倚孤棹。病枕支愁，征衣浣泪，谁信如今怀抱。江湖岁杪，羡画里闲身，一蓑归早。隐约遥山，睡眉休更扫。
台城路三首·其二
作者：项鸿祚
朝代：清

暝烟寒飐秋星碧，低低傍帘穿户。露洗还明，风吹不灭，团扇轻教黏住。迷藏院宇，正蟾月窥人，又无寻处。画烛银屏，坠欢空有碎蛩诉。清宵漏长梦阻，悄惊梧叶下，凉影飞度。瘦竹虚廊，枯兰断甃，曾照离魂归去。相思更苦，任尘黯书灯，练囊谁贮。解认前生，草根栖暗雨。
天香二首
作者：项鸿祚
朝代：清

纨扇凉轻，纱幮月静，嫩阴浅隔庭树。艳雪玲珑，小莲葱茜，清绝自然无暑。兰姨蕙姊，可相识、蕊珠仙侣。最称晚妆浴后，熏风暗飘窗户。凭栏几番摘取，下瑶街、茜裙沾露。待剪冰丝穿就，茗瓯闲贮。莫道罗帱夜短，更携得、琼芳鬓边觑。一枕秋香，催人梦雨。玉唾含漦，珠胎溅沫，骊渊未醒痴睡。碾月肌明，镂冰骨软，不数鹧班新制。银膏浅炷，应化作、鲛人铅泪。螺甲重添活火，鳞鳞翠帘风细。凉宵水纹浸被，漾空濛、海天云气。更好凤团闲对，麝塺初试。一自星槎去远，剩仿佛、吴家断肠字。冷抱薰炉，蓬山梦里。
天香二首·其一
作者：项鸿祚
朝代：清

纨扇凉轻，纱幮月静，嫩阴浅隔庭树。艳雪玲珑，小莲葱茜，清绝自然无暑。兰姨蕙姊，可相识、蕊珠仙侣。最称晚妆浴后，熏风暗飘窗户。凭栏几番摘取，下瑶街、茜裙沾露。待剪冰丝穿就，茗瓯闲贮。莫道罗帱夜短，更携得、琼芳鬓边觑。一枕秋香，催人梦雨。
天香二首·其二
作者：项鸿祚
朝代：清

玉唾含漦，珠胎溅沫，骊渊未醒痴睡。碾月肌明，镂冰骨软，不数鹧班新制。银膏浅炷，应化作、鲛人铅泪。螺甲重添活火，鳞鳞翠帘风细。凉宵水纹浸被，漾空濛、海天云气。更好凤团闲对，麝塺初试。一自星槎去远，剩仿佛、吴家断肠字。冷抱薰炉，蓬山梦里。
忆秦娥二首
作者：项鸿祚
朝代：清

凄凉夕，片时春梦来无迹。来无迹，醒时难说，睡时难觅。橹枝摇碎湖天碧，月圆偏照孤舟客。孤舟客，玉梅窗底，有人相忆。风珊珊，玉人梳洗临窗闲。临窗闲，柳花飞过，一阵轻寒。海棠折得簪双鬟，水晶帘下眉弯弯。眉弯弯，夜来新月，画与郎看。
忆秦娥二首·其一
作者：项鸿祚
朝代：清

凄凉夕，片时春梦来无迹。来无迹，醒时难说，睡时难觅。橹枝摇碎湖天碧，月圆偏照孤舟客。孤舟客，玉梅窗底，有人相忆。
忆秦娥二首·其二
作者：项鸿祚
朝代：清

风珊珊，玉人梳洗临窗闲。临窗闲，柳花飞过，一阵轻寒。海棠折得簪双鬟，水晶帘下眉弯弯。眉弯弯，夜来新月，画与郎看。
念奴娇三首
作者：项鸿祚
朝代：清

今年春事，又匆匆过了，画帘吹絮。昼掩蘼芜深院静，愁锁一庭香雨。荫碧池塘，闹红台榭，都是鸠啼处。远山凝翠，有人还忆眉妩。回想趁月移船，临风擪笛，多少闲情绪。却是旗亭花落后，零落酒边残谱。巷陌饧箫，寺门茶鼓，总负寻芳侣。断肠无那，锦屏题遍新句。啼莺催去，便轻帆东下，居然游子。我似春风无管束，何必扬舲千里？官柳初垂，野棠未落，才近清明耳。归期自问，也应芍药开矣。且去范蠡桥边，试盟鸥鹭，领略江湖味。须信西泠难梦到，相隔几重烟水。剪烛窗前，吹箫楼上，明日思量起。津亭回望，夕阳红在船尾。清芬透甲，记新橙初擘，去年时候。只怕匆匆秋又老，篱菊满园铺绣。雨后曾移，霜丛小摘，携得香盈袖。有人消渴，夜寒犹殢杯酒。应怪酸也如梅，黄才胜橘，搓了还重嗅。惯识书生滋味冷，齿软不禁眉皱。却到而今，宿酲自解，谁管吟诗瘦。并刀似水，破来长忆纤手。
念奴娇三首·其一
作者：项鸿祚
朝代：清

今年春事，又匆匆过了，画帘吹絮。昼掩蘼芜深院静，愁锁一庭香雨。荫碧池塘，闹红台榭，都是鸠啼处。远山凝翠，有人还忆眉妩。回想趁月移船，临风擪笛，多少闲情绪。却是旗亭花落后，零落酒边残谱。巷陌饧箫，寺门茶鼓，总负寻芳侣。断肠无那，锦屏题遍新句。
念奴娇三首·其三
作者：项鸿祚
朝代：清

清芬透甲，记新橙初擘，去年时候。只怕匆匆秋又老，篱菊满园铺绣。雨后曾移，霜丛小摘，携得香盈袖。有人消渴，夜寒犹殢杯酒。应怪酸也如梅，黄才胜橘，搓了还重嗅。惯识书生滋味冷，齿软不禁眉皱。却到而今，宿酲自解，谁管吟诗瘦。并刀似水，破来长忆纤手。
念奴娇三首·其二
作者：项鸿祚
朝代：清

啼莺催去，便轻帆东下，居然游子。我似春风无管束，何必扬舲千里？官柳初垂，野棠未落，才近清明耳。归期自问，也应芍药开矣。且去范蠡桥边，试盟鸥鹭，领略江湖味。须信西泠难梦到，相隔几重烟水。剪烛窗前，吹箫楼上，明日思量起。津亭回望，夕阳红在船尾。
摸鱼儿六首
作者：项鸿祚
朝代：清

正鸳机花明昼锦，雨丝织到愁处。杏钿狼藉青芜国，前度凤钩香污。湖上路，问孤负、良辰美景谁家院。残箫倦鼓，剩占岸轻桡，垂帘小榭，烟柳断肠暮。空赢得，采壁留题秀句，凄凉醉玉风度。旧时系马门前树，一片绿阴吹雾。听燕语，谩说道、蔷薇后约今在否？银筝自谱，尽付与红儿，酒边缓唱，忍泪看春去。又匆匆楚乡秋到，吴侬清兴千里。诗人但说芹羹好，何似鲈乡风味。明镜里，漾点点、幺荷半卷冰丝缀。筠篮带水，正碧藕初残，乌菱渐老，小摘挂船尾。枪旗展，笑比春茶上市，输他酪乳争美。红盐细糁凝脂滑，香满一匙生翠。因底事，应在我、经年总未成归计。于今倦矣，忆蟹舍灯前，鱼床笛外，晚饭有菰米。问何年移根太液，冰姿隔断尘土。轻笛塘外鸣珂散，吹尽柳堤残暑。天澹泞，逗叶叶、新凉扇子湖边雨。瀛洲尺五，是彩仗分红，宫沟沁绿，香影漾帘户。凌波去，按彻霓裳卷舞，无言解笑人否？碧筒冷注葡萄酿，中有九重仙露。留客处，任醉折、花枝容我闲鸥鹭。桥湾信步，并几个蜻蜓，一丛紫蓼，写入晚晴赋。幸先生移居未遂，孤山终属和靖。玉簪也抱冬青恨，名士几人心冷。还试省，记冻雨、荒词遗象今谁认？重来系艇，怪梅坞栖云，鹤栏占水，倒浸一楼影。巢居阁，结屋编篱觕定，小窗邀我同凭。他年野志搜嘉话，剩有君词为证。都莫问，且倚醉、临高酒薄风唤醒。暗香半岭，正清磬初圆，画船催散，月到万花顶。正萧疏冷枫吹尽，惊寒又掠江渚。旧时青眼曾相识，可惜年华迟暮。君看取，看堤上、高楼红袖还凭否？离愁满树，剩冉冉斜阳，罗罗远水，点点暝鸦去。春前怨，误向章台梦雨，绿窗多少人妒。如今羞见东风面，悔不学他飞絮。随陌路，吹散了、漫天漫地无寻处。断魂几许，只燕燕莺莺，者回重到，定诉此情苦。染空青垂垂细柳，柳丝系梦多少。钓竿欲拂珊瑚树，忍向江湖终老。留画稿，有词客、关情泪满池塘草。烟昏露晓，怪妙笔通灵，飞鸿一去，难认旧时爪。谁收拾，锦轴签题尚好，竹林小阮重到。易圭还砚寻常事，翰墨因缘易了。休懊恼，记出水、芙蕖曾写黄筌照。遗踪未杳，倩渔弟渔兄，寻消问息，相见共倾倒。
摸鱼儿六首·其一
作者：项鸿祚
朝代：清

正鸳机花明昼锦，雨丝织到愁处。杏钿狼藉青芜国，前度凤钩香污。湖上路，问孤负、良辰美景谁家院。残箫倦鼓，剩占岸轻桡，垂帘小榭，烟柳断肠暮。空赢得，采壁留题秀句，凄凉醉玉风度。旧时系马门前树，一片绿阴吹雾。听燕语，谩说道、蔷薇后约今在否？银筝自谱，尽付与红儿，酒边缓唱，忍泪看春去。
摸鱼儿六首·其三
作者：项鸿祚
朝代：清

问何年移根太液，冰姿隔断尘土。轻笛塘外鸣珂散，吹尽柳堤残暑。天澹泞，逗叶叶、新凉扇子湖边雨。瀛洲尺五，是彩仗分红，宫沟沁绿，香影漾帘户。凌波去，按彻霓裳卷舞，无言解笑人否？碧筒冷注葡萄酿，中有九重仙露。留客处，任醉折、花枝容我闲鸥鹭。桥湾信步，并几个蜻蜓，一丛紫蓼，写入晚晴赋。
摸鱼儿六首·其二
作者：项鸿祚
朝代：清

又匆匆楚乡秋到，吴侬清兴千里。诗人但说芹羹好，何似鲈乡风味。明镜里，漾点点、幺荷半卷冰丝缀。筠篮带水，正碧藕初残，乌菱渐老，小摘挂船尾。枪旗展，笑比春茶上市，输他酪乳争美。红盐细糁凝脂滑，香满一匙生翠。因底事，应在我、经年总未成归计。于今倦矣，忆蟹舍灯前，鱼床笛外，晚饭有菰米。
摸鱼儿六首·其五
作者：项鸿祚
朝代：清

正萧疏冷枫吹尽，惊寒又掠江渚。旧时青眼曾相识，可惜年华迟暮。君看取，看堤上、高楼红袖还凭否？离愁满树，剩冉冉斜阳，罗罗远水，点点暝鸦去。春前怨，误向章台梦雨，绿窗多少人妒。如今羞见东风面，悔不学他飞絮。随陌路，吹散了、漫天漫地无寻处。断魂几许，只燕燕莺莺，者回重到，定诉此情苦。
摸鱼儿六首·其六
作者：项鸿祚
朝代：清

染空青垂垂细柳，柳丝系梦多少。钓竿欲拂珊瑚树，忍向江湖终老。留画稿，有词客、关情泪满池塘草。烟昏露晓，怪妙笔通灵，飞鸿一去，难认旧时爪。谁收拾，锦轴签题尚好，竹林小阮重到。易圭还砚寻常事，翰墨因缘易了。休懊恼，记出水、芙蕖曾写黄筌照。遗踪未杳，倩渔弟渔兄，寻消问息，相见共倾倒。
摸鱼儿六首·其四
作者：项鸿祚
朝代：清

幸先生移居未遂，孤山终属和靖。玉簪也抱冬青恨，名士几人心冷。还试省，记冻雨、荒词遗象今谁认？重来系艇，怪梅坞栖云，鹤栏占水，倒浸一楼影。巢居阁，结屋编篱觕定，小窗邀我同凭。他年野志搜嘉话，剩有君词为证。都莫问，且倚醉、临高酒薄风唤醒。暗香半岭，正清磬初圆，画船催散，月到万花顶。
朝中措二首
作者：项鸿祚
朝代：清

翠蛾轻晕斗春红，香暖燕泥融。挝鼓新烟院落，吹箫澹月帘栊。清明过了，花朝过了，宿酒频中。几日小屏闲睡，绿阴更比愁浓。片时春睡梦难寻，重见短墙阴。一样绿肥红瘦，断肠偏是而今。燕支澹注，雨中人远，画里愁深。倚醉满烧银烛砌，蛩诉出秋心。
朝中措二首·其一
作者：项鸿祚
朝代：清

翠蛾轻晕斗春红，香暖燕泥融。挝鼓新烟院落，吹箫澹月帘栊。清明过了，花朝过了，宿酒频中。几日小屏闲睡，绿阴更比愁浓。
朝中措二首·其二
作者：项鸿祚
朝代：清

片时春睡梦难寻，重见短墙阴。一样绿肥红瘦，断肠偏是而今。燕支澹注，雨中人远，画里愁深。倚醉满烧银烛砌，蛩诉出秋心。
水龙吟秋声
作者：项鸿祚
朝代：清

西风已是难听，如何又著芭蕉雨？泠泠暗起，澌澌渐紧，萧萧忽住。候馆疏碪，高城断鼓，和成凄楚。想亭皋木落，洞庭波远，浑不见，愁来处。此际频惊倦旅，夜初长，归程梦阻。砌蛩自叹，边鸿自唳，剪灯谁语？莫更伤心，可怜秋到，无声更苦。满寒江剩有，黄芦万顷，卷离魂去。
江城明月引
作者：项鸿祚
朝代：清

是谁深院夜调笙，雾冥冥，月盈盈。过了烧灯，时节峭风轻。几日后堂新拢锁，闲绣谱，冷湘奁、掩画屏。画屏画屏最无情，天又明，寒渐生。唤也唤也，唤不应、一枕春酲。偏我销魂，人听卖花声。碎剪梦云裁恨句，寻晚燕，盼昏鸦、寄与卿。
河传二首
作者：项鸿祚
朝代：清

秋雨，千缕，洒方塘。欹枕西堂夜长。梧桐叶儿风打窗，新凉，薄衾闲半床。愁里画屏天样远，银烛短，梦也无人管。怕相思，越相思。除非，影儿权作伊。风转，帆卷，日西斜。人在天涯忆家。疏疏柳丝攒暮鸦，红些，练波明断霞。休傍栏干船去泊，心绪恶，何况腰如削。酒才醒，愁又生。谁听，琵琶不宜停。
河传二首·其一
作者：项鸿祚
朝代：清

秋雨，千缕，洒方塘。欹枕西堂夜长。梧桐叶儿风打窗，新凉，薄衾闲半床。愁里画屏天样远，银烛短，梦也无人管。怕相思，越相思。除非，影儿权作伊。
河传二首·其二
作者：项鸿祚
朝代：清

风转，帆卷，日西斜。人在天涯忆家。疏疏柳丝攒暮鸦，红些，练波明断霞。休傍栏干船去泊，心绪恶，何况腰如削。酒才醒，愁又生。谁听，琵琶不宜停。
洞仙歌二首
作者：项鸿祚
朝代：清

樱桃带雨，近窗栊低亚。闲里匆匆过春社。正高城，画角吹梦无端，天渐晓，梦到水精帘下。梦残莺唤起，却道书来，小印分明玉人写。冷语最销魂，花待郎归，待郎归，可怜花谢。若留得、西湖柳绵儿，定说与，卿卿似侬游冶。玉梅三九，尚恹恹娇困。疏了缃奁木瓜粉。倚熏笼，微暖药碗浓香，应未减，较贴量茶风韵。起来呼半臂，拥鼻沈吟，雪意垂垂几时准。闲煞画眉人，浅惜轻怜，写多少，无题诗本。且莫任、双鬟拓纱窗，禁不住，黄昏峭寒一陈。
洞仙歌二首·其一
作者：项鸿祚
朝代：清

樱桃带雨，近窗栊低亚。闲里匆匆过春社。正高城，画角吹梦无端，天渐晓，梦到水精帘下。梦残莺唤起，却道书来，小印分明玉人写。冷语最销魂，花待郎归，待郎归，可怜花谢。若留得、西湖柳绵儿，定说与，卿卿似侬游冶。
洞仙歌二首·其二
作者：项鸿祚
朝代：清

玉梅三九，尚恹恹娇困。疏了缃奁木瓜粉。倚熏笼，微暖药碗浓香，应未减，较贴量茶风韵。起来呼半臂，拥鼻沈吟，雪意垂垂几时准。闲煞画眉人，浅惜轻怜，写多少，无题诗本。且莫任、双鬟拓纱窗，禁不住，黄昏峭寒一陈。
浪淘沙四首
作者：项鸿祚
朝代：清

绿酒负金蕉，叠鼓春宵。小屏风底暗香焦。闲梦一床推不去，夜夜枫桥。往事只魂销，双鲤迢迢。梅花与我两无聊。剩有眉楼弓样月，还忆吹箫。池面绿生涡，雨打残荷。茶烟风细漾帘波。枕簟新凉人浅醉，无奈秋何。懒去听笙歌，心事销磨。芭蕉声到睡时多。纨扇纱帘休忆著，只梦渔蓑。兰烬黦湘屏，蛛网帘钉。林莺捎落护花铃。撒尽榆钱飘尽絮，春也零星。月又上窗棂，风又泠泠。坠欢如梦不曾醒。只有乌龙眠自在，绿草闲庭。楼上五更寒，风雨无端。愁多不奈一生闲。莫问画堂南畔事，如此江山。铅泪洗朱颜，歌舞阑珊。心头滋味只馀酸。唱到宫中新乐府，杜宇啼残。
浪淘沙四首·其一
作者：项鸿祚
朝代：清

绿酒负金蕉，叠鼓春宵。小屏风底暗香焦。闲梦一床推不去，夜夜枫桥。往事只魂销，双鲤迢迢。梅花与我两无聊。剩有眉楼弓样月，还忆吹箫。
浪淘沙四首·其三
作者：项鸿祚
朝代：清

兰烬黦湘屏，蛛网帘钉。林莺捎落护花铃。撒尽榆钱飘尽絮，春也零星。月又上窗棂，风又泠泠。坠欢如梦不曾醒。只有乌龙眠自在，绿草闲庭。
浪淘沙四首·其二
作者：项鸿祚
朝代：清

池面绿生涡，雨打残荷。茶烟风细漾帘波。枕簟新凉人浅醉，无奈秋何。懒去听笙歌，心事销磨。芭蕉声到睡时多。纨扇纱帘休忆著，只梦渔蓑。
浪淘沙四首·其四
作者：项鸿祚
朝代：清

楼上五更寒，风雨无端。愁多不奈一生闲。莫问画堂南畔事，如此江山。铅泪洗朱颜，歌舞阑珊。心头滋味只馀酸。唱到宫中新乐府，杜宇啼残。
点绛唇八首
作者：项鸿祚
朝代：清

梦怯秋清，小屏题遍相思句。露浓如雨，不响梧桐树。采药栏空，是旧吹笙处。愁凝伫，暗蛩无语，凉月随人去。一样东风，杜鹃催去莺留住。澹烟微雨，春在花飞去。弹指光阴，又是佳期误。长亭暮，恨无重数，芳草天涯路。雨后鸣蝉，晚天云破柴窑碧。道人留客，一笑纶巾侧。缺月飞来，挂在疏林隙。秋无迹，倚栏横笛，酒醒微凉入。白露飞回，绿杨丝外轻帆转。水平村远，一镜菱花满。赋别江淹，已是登临倦。无人管，夕阳帘卷，风里渔歌断。轻棹归来，与君重看西湖月。落花时节，弹指经年别。柳叶双蛾，才展东风结。相思切，酒阑歌阕，总向灯前说。小院秋清，后堂却下葳蕤锁。玉管斜亸，老桂馀香堕。总是无眠，判得终宵坐。风吹过，一星萤火，来照凄凉我。雪映清流，望中了了长淮树。雁声随橹，重到江南路。寂寞空台，尚有鱼竿否。孤城暮，水寒风冱，早挂轻帆去。一样春风，杜鹃催促莺留恋。落华如剪，吹满闲庭院。南陌东城，到此芳情减。朱门掩，双双归燕，怕有人愁见。
点绛唇八首·其一
作者：项鸿祚
朝代：清

梦怯秋清，小屏题遍相思句。露浓如雨，不响梧桐树。采药栏空，是旧吹笙处。愁凝伫，暗蛩无语，凉月随人去。
点绛唇八首·其七
作者：项鸿祚
朝代：清

雪映清流，望中了了长淮树。雁声随橹，重到江南路。寂寞空台，尚有鱼竿否。孤城暮，水寒风冱，早挂轻帆去。
点绛唇八首·其三
作者：项鸿祚
朝代：清

雨后鸣蝉，晚天云破柴窑碧。道人留客，一笑纶巾侧。缺月飞来，挂在疏林隙。秋无迹，倚栏横笛，酒醒微凉入。
点绛唇八首·其二
作者：项鸿祚
朝代：清

一样东风，杜鹃催去莺留住。澹烟微雨，春在花飞去。弹指光阴，又是佳期误。长亭暮，恨无重数，芳草天涯路。
点绛唇八首·其五
作者：项鸿祚
朝代：清

轻棹归来，与君重看西湖月。落花时节，弹指经年别。柳叶双蛾，才展东风结。相思切，酒阑歌阕，总向灯前说。
点绛唇八首·其八
作者：项鸿祚
朝代：清

一样春风，杜鹃催促莺留恋。落华如剪，吹满闲庭院。南陌东城，到此芳情减。朱门掩，双双归燕，怕有人愁见。
点绛唇八首·其六
作者：项鸿祚
朝代：清

小院秋清，后堂却下葳蕤锁。玉管斜亸，老桂馀香堕。总是无眠，判得终宵坐。风吹过，一星萤火，来照凄凉我。
点绛唇八首·其四
作者：项鸿祚
朝代：清

白露飞回，绿杨丝外轻帆转。水平村远，一镜菱花满。赋别江淹，已是登临倦。无人管，夕阳帘卷，风里渔歌断。
烛影摇红四首
作者：项鸿祚
朝代：清

叠鼓收寒，试灯风小珠帘卷。玉梅消瘦倚窗枝，蟾月窥人浅。十里银笙钿管，簇行云铜街绣软。不如休去，花影重门，繁星一院。谁念何郎，宿醒未解吟诗倦。枕屏清泪溅潇湘，蜜炬香心短。闲里华年自换，漏沈沈、天长信远。春眠困顿，犹梦婆娑，舞葱歌茜。润涩琴丝，暗敲窗竹人初定。胆瓶清瘦小桃枝，屏底娟娟影。象局娇嫌袖冷，倚琼箫闲销夜永。红牙按到，自琢新词，缓吟细听。摇曳无端，恰如烟袅沈香鼎。曲中约略度残更，淅淅檐声静。锦瑟华年谩省，笑何曾、柔乡醉醒。歌楼银烛，第一难忘，恁时风景。风叶堆廊，露苔凝砌秋凉早。不关情处猛相思，曾印双鸳小。弹指欢悰似扫，翠帘空房栊静窈。秋千影里，一径蘼芜，蟪蛄啼老。休展金奁，泪痕犹沁新诗稿。曲屏低枕卧湘烟，红破灯花笑。锦瑟华年过了，醉还醒、愁多梦少。断魂寻去，只有银蟾，夜深偷照。鹤怨猿惊，访邻寻里都非旧。款门溪竹一枝无，莫问堂前柳。梁燕移巢去久，土花斑苍苔半亩。煮茶院落，烧笋光阴，几时能又。卷尽荷钱，拗莲作寸还伤藕。不如蒲苇早飘零，却待秋风后。那更当歌对酒，算空留、千金敝帚。向人青眼，只有西山，倚栏窥牖。
烛影摇红四首·其一
作者：项鸿祚
朝代：清

叠鼓收寒，试灯风小珠帘卷。玉梅消瘦倚窗枝，蟾月窥人浅。十里银笙钿管，簇行云铜街绣软。不如休去，花影重门，繁星一院。谁念何郎，宿醒未解吟诗倦。枕屏清泪溅潇湘，蜜炬香心短。闲里华年自换，漏沈沈、天长信远。春眠困顿，犹梦婆娑，舞葱歌茜。
烛影摇红四首·其三
作者：项鸿祚
朝代：清

风叶堆廊，露苔凝砌秋凉早。不关情处猛相思，曾印双鸳小。弹指欢悰似扫，翠帘空房栊静窈。秋千影里，一径蘼芜，蟪蛄啼老。休展金奁，泪痕犹沁新诗稿。曲屏低枕卧湘烟，红破灯花笑。锦瑟华年过了，醉还醒、愁多梦少。断魂寻去，只有银蟾，夜深偷照。
烛影摇红四首·其二
作者：项鸿祚
朝代：清

润涩琴丝，暗敲窗竹人初定。胆瓶清瘦小桃枝，屏底娟娟影。象局娇嫌袖冷，倚琼箫闲销夜永。红牙按到，自琢新词，缓吟细听。摇曳无端，恰如烟袅沈香鼎。曲中约略度残更，淅淅檐声静。锦瑟华年谩省，笑何曾、柔乡醉醒。歌楼银烛，第一难忘，恁时风景。
烛影摇红四首·其四
作者：项鸿祚
朝代：清

鹤怨猿惊，访邻寻里都非旧。款门溪竹一枝无，莫问堂前柳。梁燕移巢去久，土花斑苍苔半亩。煮茶院落，烧笋光阴，几时能又。卷尽荷钱，拗莲作寸还伤藕。不如蒲苇早飘零，却待秋风后。那更当歌对酒，算空留、千金敝帚。向人青眼，只有西山，倚栏窥牖。
玉漏迟三首
作者：项鸿祚
朝代：清

寄愁何处好，金奁怕展，紫箫声杳。十幅乌丝，寂寞怨琴凄调。犹忆笼香倚醉，是旧日、承平年少。憔悴早，词笺赋笔，半销衰草。最怜渌水亭荒，曾几度流连，几番昏晓。玉笥薶云，付与后人凭吊。君自孤吟野鬼，谁念我、啼鹃怀抱。消瘦了，恨血又添多少。病多欢意浅，空篝素被，伴人凄惋。巷曲谁家，彻夜锦堂高宴。一片氍毹月冷，料灯影、衣香烘软。嫌漏短，漏长却在，者边庭院！沈郎瘦已经年，更懒拂冰丝，赋情难遣。总是无眠，听到笛慷箫倦。咫尺银屏笑语，早檐角、惊鸟啼乱。残梦远，声声晓钟敲断。西风无着处，如今闲了，斜阳高树。摇落江潭，一片乱鸦飞去。客思吟商最苦，更消得、庾郎愁赋。深院宇，残萤断雁，伴人凄楚。谁怜病枕难禁，正飒飒吹来，萧萧不住。采绿前游，空有砌蛩能诉。弹指几番怨恨，怕化作、漫天碎雨。君听取，凉声又惊秋暮。
玉漏迟三首·其一
作者：项鸿祚
朝代：清

寄愁何处好，金奁怕展，紫箫声杳。十幅乌丝，寂寞怨琴凄调。犹忆笼香倚醉，是旧日、承平年少。憔悴早，词笺赋笔，半销衰草。最怜渌水亭荒，曾几度流连，几番昏晓。玉笥薶云，付与后人凭吊。君自孤吟野鬼，谁念我、啼鹃怀抱。消瘦了，恨血又添多少。
玉漏迟三首·其三
作者：项鸿祚
朝代：清

西风无着处，如今闲了，斜阳高树。摇落江潭，一片乱鸦飞去。客思吟商最苦，更消得、庾郎愁赋。深院宇，残萤断雁，伴人凄楚。谁怜病枕难禁，正飒飒吹来，萧萧不住。采绿前游，空有砌蛩能诉。弹指几番怨恨，怕化作、漫天碎雨。君听取，凉声又惊秋暮。
玉漏迟三首·其二
作者：项鸿祚
朝代：清

病多欢意浅，空篝素被，伴人凄惋。巷曲谁家，彻夜锦堂高宴。一片氍毹月冷，料灯影、衣香烘软。嫌漏短，漏长却在，者边庭院！沈郎瘦已经年，更懒拂冰丝，赋情难遣。总是无眠，听到笛慷箫倦。咫尺银屏笑语，早檐角、惊鸟啼乱。残梦远，声声晓钟敲断。
疏影二首
作者：项鸿祚
朝代：清

南枝冻折，映秋屏素几，还带残雪。飘粉新瓷，留伫春痕，不管丽谯吹彻。金尊记向西园醉，甚容易、酒阑歌阙。正相思、忽到窗前，小占画廉香月。休忆宫檐旧事，无风先自堕，幽恨曾叠。倚遍危栏，梦遍重衾，不是篱边时节。一般也有横斜影，伴寒夜短檠孤绝。怕倩魂、空绕罗浮，却是故人初别。天空夜寂，荡冷云万顷，飞上层碧。不信人间，容易西风，齐州九点烟隔。琼楼玉宇应难到，算惟有、嫦娥知得。待月名、控鹤归来，说与此时游历。多事移商换徵，悄惊尘梦远，无限幽忆。杳杳悠悠，作尽秋声，拗折冰弦谁惜。还愁缟袂凌波去，却似泛清湘瑶瑟。怕泪痕、暗渍金徽，盼断广寒消息。
疏影二首·其一
作者：项鸿祚
朝代：清

南枝冻折，映秋屏素几，还带残雪。飘粉新瓷，留伫春痕，不管丽谯吹彻。金尊记向西园醉，甚容易、酒阑歌阙。正相思、忽到窗前，小占画廉香月。休忆宫檐旧事，无风先自堕，幽恨曾叠。倚遍危栏，梦遍重衾，不是篱边时节。一般也有横斜影，伴寒夜短檠孤绝。怕倩魂、空绕罗浮，却是故人初别。
疏影二首·其二
作者：项鸿祚
朝代：清

天空夜寂，荡冷云万顷，飞上层碧。不信人间，容易西风，齐州九点烟隔。琼楼玉宇应难到，算惟有、嫦娥知得。待月名、控鹤归来，说与此时游历。多事移商换徵，悄惊尘梦远，无限幽忆。杳杳悠悠，作尽秋声，拗折冰弦谁惜。还愁缟袂凌波去，却似泛清湘瑶瑟。怕泪痕、暗渍金徽，盼断广寒消息。
祝英台近二首
作者：项鸿祚
朝代：清

展香笺，斟绿醑，相对两眉妩。笑问多情，甘作小红否？几曾奉旨填词，偷声减字，便消受华年一度。自吟苦，任教采壁旗亭，争唱玉田句。金缕琵琶，呜咽怨秋雨。可怜青兕今生，封侯无分，尽修得，刘郎花谱。镜红销，衾翠拥，声影度窗缝。斜桷灯深，惯作隔帘梦。怪他筝雁年华，暗中偷觉，更闲把玉钩微控。谩调弄，暂时见也关心，何况两情重。谁料侵晨，双桨渡头送。井阑一树梧桐，快催疏雨，好留住，绿毛幺凤。
祝英台近二首·其一
作者：项鸿祚
朝代：清

展香笺，斟绿醑，相对两眉妩。笑问多情，甘作小红否？几曾奉旨填词，偷声减字，便消受华年一度。自吟苦，任教采壁旗亭，争唱玉田句。金缕琵琶，呜咽怨秋雨。可怜青兕今生，封侯无分，尽修得，刘郎花谱。
祝英台近二首·其二
作者：项鸿祚
朝代：清

镜红销，衾翠拥，声影度窗缝。斜桷灯深，惯作隔帘梦。怪他筝雁年华，暗中偷觉，更闲把玉钩微控。谩调弄，暂时见也关心，何况两情重。谁料侵晨，双桨渡头送。井阑一树梧桐，快催疏雨，好留住，绿毛幺凤。
醉太平四首
作者：项鸿祚
朝代：清

桥横碧汀，山围翠屏。小亭弦索凄清，杂溪声树声。烟笼鬓青，风吹酒醒。几时待访云英，趁江船月明。诗魔酒魔，愁过病过。撩人一段横波，唤卿卿奈何。池喧绿荷，墙围碧萝。骤凉亭院风多，近黄昏睡那。朱颜醉酡，青衫泪多。一生闲里消磨，问人生几何。新诗细哦，花梢日矬。点灯时候难过，掩纱窗梦佗。云过露钟，花边絮风。月华初转楼东，却弯弯一弓。题书泪红，缄书恨重。醉魂飞出帘栊，到卿卿梦中。
醉太平四首·其一
作者：项鸿祚
朝代：清

桥横碧汀，山围翠屏。小亭弦索凄清，杂溪声树声。烟笼鬓青，风吹酒醒。几时待访云英，趁江船月明。
醉太平四首·其三
作者：项鸿祚
朝代：清

朱颜醉酡，青衫泪多。一生闲里消磨，问人生几何。新诗细哦，花梢日矬。点灯时候难过，掩纱窗梦佗。
醉太平四首·其二
作者：项鸿祚
朝代：清

诗魔酒魔，愁过病过。撩人一段横波，唤卿卿奈何。池喧绿荷，墙围碧萝。骤凉亭院风多，近黄昏睡那。
醉太平四首·其四
作者：项鸿祚
朝代：清

云过露钟，花边絮风。月华初转楼东，却弯弯一弓。题书泪红，缄书恨重。醉魂飞出帘栊，到卿卿梦中。
高阳台二首
作者：项鸿祚
朝代：清

麟带愁香，犀帷梦玉，金猊暖压氍毹。病怯朝眠，凉云吹度平湖。画桥烟锁分携路，正马嘶、残雨荒芜。更销凝、莺老花稀，雁到书无。离情不恨吹横笛，恨琴边枕瘦，酒后灯孤。侧帽垂鞭，临风可奈清臞。绿杨天半红泥阁，数旧人、惟有筝奴。待重游、怕听钩栏，吊月啼蛄。艳曲题裙，清声碎玉，消磨何限欢场。侠骨飘灵，当时留赠萧娘。云腴镵得如人腻，扫轻塺、澹写潇湘。好收藏、小字星星，旧署王昌。银钩惯寄相思札，问头陀知否？宿愿应偿。泪眼盈盈，红丝不系柔肠。可怜片石经尘劫，数秣陵、遗事苍凉。最难忘、烟月妆楼，孔雀庵旁。
高阳台二首·其一
作者：项鸿祚
朝代：清

麟带愁香，犀帷梦玉，金猊暖压氍毹。病怯朝眠，凉云吹度平湖。画桥烟锁分携路，正马嘶、残雨荒芜。更销凝、莺老花稀，雁到书无。离情不恨吹横笛，恨琴边枕瘦，酒后灯孤。侧帽垂鞭，临风可奈清臞。绿杨天半红泥阁，数旧人、惟有筝奴。待重游、怕听钩栏，吊月啼蛄。
高阳台二首·其二
作者：项鸿祚
朝代：清

艳曲题裙，清声碎玉，消磨何限欢场。侠骨飘灵，当时留赠萧娘。云腴镵得如人腻，扫轻塺、澹写潇湘。好收藏、小字星星，旧署王昌。银钩惯寄相思札，问头陀知否？宿愿应偿。泪眼盈盈，红丝不系柔肠。可怜片石经尘劫，数秣陵、遗事苍凉。最难忘、烟月妆楼，孔雀庵旁。
鹊桥仙五首
作者：项鸿祚
朝代：清

薄才胜叶，轻才如豆，也拟量珠论斗。春葱细擘玉纤纤，尽消受茶前酒后。相思一点，合欢双剖，掷向檀奴衫袖。十三刚是破瓜时，怕里许人还未有。耸如楼阁，围成帘箔，放眼全无寥廓。客心不耐十分凉，恰遮得秋阴漠漠。风声牢落，雨声滴沰，昨夜何曾睡著。小窗还有看残书，幸卷了斜阳那角。价廉难长，名虚谁创，学作方空模样。何劳寒女九张机，算结个千丝越网。火云微障，金风又掠，茧纸先应摒挡。软红尘里熟人多，也不称纱厨罗幌。划丝成挺，连筒作柄，梭拂输他清劲。须知破竹有先声，更谁许苍蝇纵横。蓦过无影，转来不定，仔细窗棂屏蹬。潇湘风韵欠些儿，怎猎猎惊喧昼静。车声朝急，斧痕新劈，多少夏虫惊逸。等闲忘了岁寒盟，只不过销磨一日。玉山敧侧，冻泉淅沥，移近槐阴藤席。底须浸手熨心头，我本是清凉胸膈。
鹊桥仙五首·其一
作者：项鸿祚
朝代：清

薄才胜叶，轻才如豆，也拟量珠论斗。春葱细擘玉纤纤，尽消受茶前酒后。相思一点，合欢双剖，掷向檀奴衫袖。十三刚是破瓜时，怕里许人还未有。
鹊桥仙五首·其三
作者：项鸿祚
朝代：清

价廉难长，名虚谁创，学作方空模样。何劳寒女九张机，算结个千丝越网。火云微障，金风又掠，茧纸先应摒挡。软红尘里熟人多，也不称纱厨罗幌。
鹊桥仙五首·其二
作者：项鸿祚
朝代：清

耸如楼阁，围成帘箔，放眼全无寥廓。客心不耐十分凉，恰遮得秋阴漠漠。风声牢落，雨声滴沰，昨夜何曾睡著。小窗还有看残书，幸卷了斜阳那角。
鹊桥仙五首·其五
作者：项鸿祚
朝代：清

车声朝急，斧痕新劈，多少夏虫惊逸。等闲忘了岁寒盟，只不过销磨一日。玉山敧侧，冻泉淅沥，移近槐阴藤席。底须浸手熨心头，我本是清凉胸膈。
鹊桥仙五首·其四
作者：项鸿祚
朝代：清

划丝成挺，连筒作柄，梭拂输他清劲。须知破竹有先声，更谁许苍蝇纵横。蓦过无影，转来不定，仔细窗棂屏蹬。潇湘风韵欠些儿，怎猎猎惊喧昼静。
齐天乐九首
作者：项鸿祚
朝代：清

翠乡不暖行云梦，如今画屏遮断。霜咽疏钟，风沈断漏，依旧谢娘难见。凉宵曲宴，只月满楼空，舞慵歌倦。痛惜前欢，砑光裙上茜香满。佳期容易间阻，自从云汉隔，天远人远。烛扣闲情，船筝夜约，分付乱蛩新雁。谁怜瘦减，料孤负年年，绣衾罗荐。愿作红绡，揾盈盈泪眼。金铃犬吠笼鹦睡，纱窗骤添寒绪。斗帐围香，篝灯倚暖，预觅探春新句。吟情正苦，更索索疑风，萧萧似雨。谩捣红冰，相思却到断肠处。东阑有人步玉，恨铺平藓径，好事偏阻。雁阔书稀，乌栖檐静，冻涩五更更鼓。才听又住，怕压损阶前，小梅一树。向晓开帘，漫天都是絮。湿云初放红楼晓，丝丝雨残犹陨。淡写山眉，轻笼日脚，笑我清游无分。余寒尚紧，恁绕过春分，海棠吹尽。忽忆苏堤，香泥多少袜尘印。闲愁几番自遣，一鸠啼午寂，难寄芳讯。小市评花，幽坊换酒，谁念鬻茶风韵。蟾蜍砚润，记采壁题名，旧时疏俊。待约明朝，刺船应未稳。画眉唤客停船暮，空祠尚临寒渚。络径藤荒，支亭石断，茆屋两间谁住？羊裘在否？算如此青山，尽容渔父。剩我闲来，绿尊聊为酹芳醑。登临试寻旧迹，是参军去国，晞发歌处。七里滩声，一江帆影，阅尽斜阳今古。天涯倦侣，问何日归休，再盟鸥鹭。只恐先生，厌人行役苦。山童莫唱青林乐，清商暗吹愁到。桐翠垂檐，槐黄糁径，吟断露昏烟晓。疏帘梦觉，待写入琴丝，和成凄调。冷落齐纨，一襟哀怨更谁吊。年年蜕痕未换，剩西风鬓影，难寄幽抱。碧树无情，斜阳易晚，消受凄凉多少。余音自袅，忍唤得秋来，顿教秋老。漫约孤蛩，背灯啼夜悄。碧云低蘸红楼影，如今倚楼人远。卖酒炉空，题诗壁坏，零落粉奁香碗。缘深梦浅，恨弹指西风，候蛩凄断。莫问南湖，一袈裟地更谁管。当时何限俊侣，算填词李十，能溯欢宴。巷口斜阳，湾头剩水，记与徐娘初见。重开画卷，认几曲疏帘，那回曾卷。柳已无多，晓鸦啼到晚。梦中记得登山约，风声雨声催醒。出郭浓阴，平堤新涨，此去柴桑村静。寺门深迥，剩满地苍云，马蹄不稳。人语吹来，重楼高倚万松顶。还向虚亭坐久，听泉穿径竹，尘念都冷。猿定安禅，鸟啼入梵，只有老僧心领。经床试茗，却回忆年年，总孤清景。犹是寻诗，一钟烟外暝。山城几夕无风雨，依然闷过重九。鞠冷荒畦，橙香小院，客里暗惊时候。茱萸插否？问今日登高，共谁携手。空有书来，加餐两字置怀袖。江南归梦路远，吴霜新点鬓，休更搔首。铜辇秋吟，金盘晓泪，相见定怜诗瘦。微闻别后，困京洛缁尘，壮游非旧。事事销除，不销除是酒。湖山不醒笙哥梦，离觞又催南浦。听鼓官津，听钟野寺，听到垂虹风雨。荷乡未暑，有丁卯同舟，载将诗去。剩我无聊，登高怀远更吟苦。横桥谁念竨侣，城南天尺五，今日韦杜。鳌禁移家，鸥波泛宅，一样年年羁旅。为君细数，算楚尾吴头，倦游重赋。问讯王郎，别来相忆否？
齐天乐九首·其一
作者：项鸿祚
朝代：清

翠乡不暖行云梦，如今画屏遮断。霜咽疏钟，风沈断漏，依旧谢娘难见。凉宵曲宴，只月满楼空，舞慵歌倦。痛惜前欢，砑光裙上茜香满。佳期容易间阻，自从云汉隔，天远人远。烛扣闲情，船筝夜约，分付乱蛩新雁。谁怜瘦减，料孤负年年，绣衾罗荐。愿作红绡，揾盈盈泪眼。
齐天乐九首·其七
作者：项鸿祚
朝代：清

梦中记得登山约，风声雨声催醒。出郭浓阴，平堤新涨，此去柴桑村静。寺门深迥，剩满地苍云，马蹄不稳。人语吹来，重楼高倚万松顶。还向虚亭坐久，听泉穿径竹，尘念都冷。猿定安禅，鸟啼入梵，只有老僧心领。经床试茗，却回忆年年，总孤清景。犹是寻诗，一钟烟外暝。
齐天乐九首·其三
作者：项鸿祚
朝代：清

湿云初放红楼晓，丝丝雨残犹陨。淡写山眉，轻笼日脚，笑我清游无分。余寒尚紧，恁绕过春分，海棠吹尽。忽忆苏堤，香泥多少袜尘印。闲愁几番自遣，一鸠啼午寂，难寄芳讯。小市评花，幽坊换酒，谁念鬻茶风韵。蟾蜍砚润，记采壁题名，旧时疏俊。待约明朝，刺船应未稳。
齐天乐九首·其九
作者：项鸿祚
朝代：清

湖山不醒笙哥梦，离觞又催南浦。听鼓官津，听钟野寺，听到垂虹风雨。荷乡未暑，有丁卯同舟，载将诗去。剩我无聊，登高怀远更吟苦。横桥谁念竨侣，城南天尺五，今日韦杜。鳌禁移家，鸥波泛宅，一样年年羁旅。为君细数，算楚尾吴头，倦游重赋。问讯王郎，别来相忆否？
齐天乐九首·其二
作者：项鸿祚
朝代：清

金铃犬吠笼鹦睡，纱窗骤添寒绪。斗帐围香，篝灯倚暖，预觅探春新句。吟情正苦，更索索疑风，萧萧似雨。谩捣红冰，相思却到断肠处。东阑有人步玉，恨铺平藓径，好事偏阻。雁阔书稀，乌栖檐静，冻涩五更更鼓。才听又住，怕压损阶前，小梅一树。向晓开帘，漫天都是絮。
齐天乐九首·其五
作者：项鸿祚
朝代：清

山童莫唱青林乐，清商暗吹愁到。桐翠垂檐，槐黄糁径，吟断露昏烟晓。疏帘梦觉，待写入琴丝，和成凄调。冷落齐纨，一襟哀怨更谁吊。年年蜕痕未换，剩西风鬓影，难寄幽抱。碧树无情，斜阳易晚，消受凄凉多少。余音自袅，忍唤得秋来，顿教秋老。漫约孤蛩，背灯啼夜悄。
齐天乐九首·其八
作者：项鸿祚
朝代：清

山城几夕无风雨，依然闷过重九。鞠冷荒畦，橙香小院，客里暗惊时候。茱萸插否？问今日登高，共谁携手。空有书来，加餐两字置怀袖。江南归梦路远，吴霜新点鬓，休更搔首。铜辇秋吟，金盘晓泪，相见定怜诗瘦。微闻别后，困京洛缁尘，壮游非旧。事事销除，不销除是酒。
齐天乐九首·其六
作者：项鸿祚
朝代：清

碧云低蘸红楼影，如今倚楼人远。卖酒炉空，题诗壁坏，零落粉奁香碗。缘深梦浅，恨弹指西风，候蛩凄断。莫问南湖，一袈裟地更谁管。当时何限俊侣，算填词李十，能溯欢宴。巷口斜阳，湾头剩水，记与徐娘初见。重开画卷，认几曲疏帘，那回曾卷。柳已无多，晓鸦啼到晚。
齐天乐九首·其四
作者：项鸿祚
朝代：清

画眉唤客停船暮，空祠尚临寒渚。络径藤荒，支亭石断，茆屋两间谁住？羊裘在否？算如此青山，尽容渔父。剩我闲来，绿尊聊为酹芳醑。登临试寻旧迹，是参军去国，晞发歌处。七里滩声，一江帆影，阅尽斜阳今古。天涯倦侣，问何日归休，再盟鸥鹭。只恐先生，厌人行役苦。
拟李长吉上之回
作者：顾书城
朝代：清

上之回，七德舞。献泮宫，衅灵鼓。鲸观筑，狼胥封。销剑戟，铭鼎钟。蚩尤旂捲天弧屈，文治武功光日月。上之回，朱鹭奏。脱虎贲，掣鲸吼。尸禺血，夔鼙猩。伏波绩，燕然铭。铜柱天高高无路，石烂海枯乃许渡。上之回，坑灰煦。佑斯文，重稽古。昏雾扫，穷奇诛。开虎观，延鸿儒。奎光睒睒太乙降，辉欱炬照臣向。
拟李长吉上之回·其一
作者：顾书城
朝代：清

上之回，七德舞。献泮宫，衅灵鼓。鲸观筑，狼胥封。销剑戟，铭鼎钟。蚩尤旂捲天弧屈，文治武功光日月。
拟李长吉上之回·其三
作者：顾书城
朝代：清

上之回，坑灰煦。佑斯文，重稽古。昏雾扫，穷奇诛。开虎观，延鸿儒。奎光睒睒太乙降，辉欱炬照臣向。
拟李长吉上之回·其二
作者：顾书城
朝代：清

上之回，朱鹭奏。脱虎贲，掣鲸吼。尸禺血，夔鼙猩。伏波绩，燕然铭。铜柱天高高无路，石烂海枯乃许渡。
云淡秋空·八月廿一，屏山姊招看桂花
作者：顾太清
朝代：清

傍午忽传。良朋邀我，秋色同看。金粟香飘，碧天云淡，画阁人闲。郇厨珍品堆盘。酌杯酒、纱窗曲栏。帘卷西风，衣添半臂，共醉花间。
伊州三台·七夕夜雨，次日立秋戏题
作者：顾太清
朝代：清

秋声先到芭蕉。阶下秋虫絮叨。生受鹊填桥。渡银河、夜凉路遥。洗车丝雨飘萧。冷落星娥翠翘。云气湿轻绡。愿来年、莫同这遭。
伊州三台·猗兰曲
作者：顾太清
朝代：清

兰兮生自空山。流出幽香世间。清露润芳颜。托离骚、美人意传。休夸雾鬓烟鬟。不与群花并看。描写入冰弦。数芬芳、算伊占先。
伊州三台·题云林扇头弹琴仕女
作者：顾太清
朝代：清

西风吹入梧桐。半卷珠帘露浓。独坐月明中。正闲阶、几声暗虫。人间天上情踪。泛以冰丝细通。一曲特愁侬。态憨憨、似终未终。
凌波曲·孙媖如女士嘱题吹笛仕女团扇
作者：顾太清
朝代：清

西风露零。高楼笛声。无端吹起离情。落梧桐叶轻。三更四更。云窗未扃。小蟾斜影分明。挂栏干正平。
凌波曲·枸杞
作者：顾太清
朝代：清

深丛浅丛。天高露浓。仙人杖引灵风。挂星星碎红。花砖细封。苍苔细茸。狸奴巧俟游蜂。费丹青画工。
塞上秋·雁来红。社中课题
作者：顾太清
朝代：清

恼人最是西风，断肠听尽归鸿。谁把胭脂画工。者般调弄，染成芳草娇红。